Paraolimpijcu Filipu Radoviću novčana premija od Ministarstva sporta\nDatum objave: 20.10.2017 14:29 | Autor: Ministarstvo sporta\nPodgorica, 20. oktobar 2017. - Ministar sporta Nikola Janović organizovao je prijem u Ministarstvu sporta u čast jednog od najtrofejnijih crnogorskih paraolimpijaca Filipa Radovića, koji je ovogodišnju paraolimpijsku sezonu krunisao osvajanjem bronzane medalje na stonoteniskom prvenstvu Evrope u Sloveniji.\n,,To je još jedan u nizu Filipovih vanserijskih rezultata, koji osim što ga preporučuje za našeg najozbiljnijeg kandidata za nastup na Paraolimpijskim igrama u Tokiju 2020. kandiduje mladog Cetinjanina i za dobitnika novčane premije Ministarstva sporta, vrijedne deset hiljada eura” - kazao je ministar Janović, lično mu čestitajući taj izvanredan uspjeh koji kako je poručio, služi na čast cijelom Filipovom timu, njegovoj porodici i državi Crnoj Gori.\nFilip je zahvalio ministru sporta na podršci i najavljenoj premiji, koja ga sljeduje na osnovu Uredbe o kriterijumima za utvrdjivanje visine naknada i premija za ostvarene sportske rezultate (,,Službeni list Crne Gore”, br. 062/17 od 03.10 2017.)\nSedamnaestogodišnji Radović, prvi je put u karijeri u top deset najboljih igrača svijeta u njegovoj kategoriji i na trećem je mjestu svjetske liste igrača do 23 godine.\nFilipovom prijemu kod Janovića, prisustvovao je i predsjednik Paraolimpijskog komiteta Crne Gore Igor Tomić, koji se ministru sporta zahvalio na dosadašnjoj podršci, kako je zaključio, najvećoj u istoriji crnogorskog Paraolimpijskog komiteta.\nKadrovi sa prijema Filipa Radulovića


Srbija je u prošloj godini, kako su juče u Beogradu ocenili predstavnici Svetske banke, od 155 zemalja najviše učinila na poboljšanju uslova za poslovanje i stabilan privredni rast. Procedura spoljnotrgovinskog poslovanja i izdavanja građevinskih dozvola je, međutim, procenjena kao još uvek skupa i komplikovana. Zvaničnici srpke vlade smatraju da je pozitivan izveštaj Svetske banke značajan za privlačenje novih investitora u našu zemlju.\n- Podatak da je broj novoosnovanih firmi u 2004. bio za 42 odsto veći i da je tokom ove godine registrovano novih preduzeća više nego u celoj prošloj godini ukazuje da je u ovoj oblasti najviše učinjeno - istakla je Karolajn Jungr, šef kancelarije Svetske banke u SCG, i dodala da reforme treba nastaviti i u zakonodavstvu, pribavljanju kapitala i uknjiženja imovine.\nU Srbiji je, kako je rekao Simeon Đankov, jedan od autora godišnjeg izveštaja, postupak registracije novih firmi skraćen sa 51 na 15 dana, ali registracija ugovora i dalje traje.\n- Potrebno je i da se skrati postupak u rešavanju privrednih sporova jer i najjednostavniji slučajevi sada traju u proseku dve godine - naglasio je Đankov.\nOn je, takođe, rekao da je Srbija jedna od najskupljih zemlja kad je u pitanju započinjanje gradnje i cena poslovnog prostora.\nSvetska banka očekuje i veći napredak u sprovođenju stečaja u Srbiji jer je taj proces veoma spor, a poverioci najčešće nisu u mogućnosti da naplate svoja potraživanja.\nPozitivan izveštaj Svetske banke o poboljšanju uslova za poslovanje u SCG, prema oceni Miroljuba Labusa, potpredsednika Vlade Srbije, utiče na povoljan imidž zemlje i privlačenje stranih investicija.\n- Vlada Srbije će ubrzano raditi na pojednostavljenju režima spoljnotrgovinskog poslovanja, uknjiženja vlasništva i izdavanja građevinskih dozvola, kao i reformi pravosuđa - rekao je Labus.\nPredsednik Saveta stranih investitora Majk Ahern je ukazao da bi na popravljanje uslova za poslovanje inostranih firmi uticalo poboljšanje ove godine usvojenog Zakona o radu, zatim pojednostavljenje postupka dobijanja dozvola i saglasnosti za gradnju, kao i snižavanje cena poslovnog prostora.\nMinistar za privredu Srbije Predrag Bubalo je naveo da je u ovoj godini registrovano 7.000 novih firmi, što je za 66 odsto više nego prošle godine, a smanjen je broj ugašenih preduzeća.\n- Za registraciju firme ranije je bilo potrebno 200 evra, a sada 50 evra, dok je za pokretanje nekog posla ranije bio potreban ulog od 5.000 evra, a sad je smanjen na 500 evra - rekao je Bubalo.


Radionica o značaju primene informacionih i komunikacionih tehnologija u poljoprivredi i životnoj sredini | Energetski portal Srbije\nRadionica o značaju primene informacionih i komunikacionih tehnologija u poljoprivredi i životnoj sredini\n25.11. 2017 Zaštita životne sredine\nU sklopu međunarodnog projekta projekta „LandSense“ 24. novembra, u Srednjoj poljoprivredno-prehrambenoj školi „Stevan Petrović – Brile“ u Rumi je održana radionica, na kojoj je učenicima predstavljen projekat LandSense, koncept „građanskih opservatorija“, te značaj primene informacionih i komunikacionih tehnologija u poljoprivredi i životnoj sredini.\nPoseban deo radionice je bio posvećen kratkoj obuci učenika za korišćenje platforme CropSupport, budući da će oni u narednom periodu aktivno prikupljati podatke o poljoprivrednom zemljištu u okviru svojih nastavnih aktivnosti ili na svojim porodičnim imanjima. U junu iduće godine učenicima koji su aktivno učestvovali u prikupljanju podata biće uručeni sertifikati, dok je za najaktivnije učenike predviđena i odgovarajuća nagrada.\nProjekat „LandSense“ se sprovodi u okviru evropskog Istraživačkog i inovativnog programa H2020.\n– Glavni cilj projekta je demonstracija koncepta „građanske opservatorije“ u sektoru poljoprivrede. Ovaj koncept podrazumeva uključivanje „običnih“ građana u procese monitorninga životne sredine i aktivnosti prikupljanja podataka o promenama zemljišta, a zatim korišćenje prikupljenih podataka od strane naučno-istraživačkih institucija (npr. u svrhe izučavanja klimatskih promena, unapređenja sistema satelitskih opservacija, itd.), kaže Vladimir Mrkajić, član projektnog tima LandSense iz Srbije.\nU projektu učestvuje preko 15 partnera iz devet evropskih zemalja (Austrija, Nemačka, Francuska, Belgija, Holandija, Italija, Velika Britanija, Slovenija, Srbija).\nU Srbiji projektne aktivnosti sprovodi kompanija InoSens iz Novog Sada, koja je razvila platformu CropSupport, a koju čine veb i mobilna aplikacija.\nOva digitalna i besplatna platforma pruža podršku poljoprivrednicima i ostalim zainteresovanim građanima prilikom prikupljanja podataka o korišćenju zemljišta i zemljišnog pokrivača. Naime, putem korišćenja svojih pametnih telefona i veb aplikacije, građani sakupljaju informacije o vrsti proizvodnje na datom zemljištu (npr. da li se radi o ratarstvu, povrtarstvu, voćarstvu ili vinogradarstvu) i specifiraju naziv useva koji se gaji (da li je u pitanju pšenica, paprika, jabuke, itd.).\nZa uslugu prikupljanja podataka, korisnici dobijaju putem CropSupport veb platforme korisne podatke o svom zemljištu – vremensku prognozu za mikrolokaciju date parcele kao i obrađene satelitske snimke koji sadrže informacije o eventualnom stresu useva usled izloženosti štetočinama, biljnim bolestima, nedostatku vode ili hranljivih elemenata u zemljištu.\nSrednja poljoprivredno-prehrambenoj škola „Stevan Petrović - Brile“\nstraživačkog i inovativnog programa H2020.


Državni policajci pisali Dodiku: Bahati ste prema sindikatima - Sindikat Direkcije za koordinaciju policijskih tijela BiH\nDržavni policajci pisali Dodiku: Bahati ste prema sindikatima\n15/04/2021 15/04/2021 sdkptba\nSavez sindikata policijskih organa u Bosni i Hercegovini osjeća prije svega žaljenje i gorčinu od strane institucija koju Vi, sa ostala dva člana predstavljate, navedeno je u pismu.\nOtvoreno pismo Krvavca prenosimo u cijelosti:\n– Poštovani predsjedavajući Predsjedništva Bosne i Hercegovine, gospodine Dodik, dužnost mi nalaže da Vam se obratim na jedan profesionalan način kako i dolikuje, a povodom Vaše izjave na press konferenciji o budžetu i „TAMO NEKOM SINDIKATU“.\nPošto Vi nemate vremena baviti se sa ovakvim stvarima od velike brige za sve građane Bosne i Hercegovine, tako i zaposlene u policijskim agencijama Bosne i Hercegovine, prije svega moral i etika mi nalažu da Vas pitam šta je uopće Vaš posao osim putovanja po svijetu i trošenja budžetskih novaca u izobilju?\nIskazivanje Vaše bahatosti prema sindikatima na ovakav način je krajnje neprimjereno sa pozicije funkcije koju obnašate, stoga imam potrebu da vam objasnim.\nUplaćuju doprinose u bužet\nNeki tamo sindikati su:\nSAVEZ SINDIKATA POLICIJSKIH ORGANA U BOSNI I HERCEGOVINI uredno registrirani kod nadležnih institucija Bosne i Hercegovine koji predstavljaju sve uposlene u policijskim organima na NAJVIŠOJ razini vlasti Bosne i Hercegovine, a samo su tražili uspostavu socijalnog dijaloga i da se vrati dostojanstvo policijskoj službi i da odmah prestane ovoliko potcijenjivanje bar od strane Predsjedavajućeg predsjedništva Bosne i Hercegovine.\nDa Vam objasnim još par stvari, naime, radi se o policijskim službenicima koji rade u policijskim organima Bosne i Hercegovine, a isti ti službenici žive na području Republike Srpske redovno uplaćuju doprinose u Bužet Republike Srpske, a smatram da obavljajući tu funkciju predstavljate interese naroda iz Republike Srpske.\nGađani drugog reda\nDopustili ste da policijski službenici iz Republike Srpske koji rade u policijskim agencijama na nivou Ministarstva sigurnosti Bosne i Hercegovine budu DISKRIMINIRANI u odnosu na sve ostale policijske službenike kako u Federaciji Bosne i Hercegovine, tako i Republici Srpskoj, nije im data mogućnost da se odreknu posebnog staža kao i odlazak u penziju jer Vaši policijski službenici koji rade na državnom nivou osjećaju se kao građani drugog reda.\nSavez sindikata policijskih organa u Bosni i Hercegovini osjeća prije svega žaljenje i gorčinu od strane institucija koju Vi, sa ostala dva člana predstavljate, a koje ne služe nikome na čast – naveo je Krvavac u otvorenom pismu Dodiku.\nDiskriminacija državnih policajaca: Rade isti posao u istoj agenciji, a dobit će 500 KM nižu penziju


Murinjo: Zašto je problem da Suarez bude na tribinama, taj deo kazne ne razumem\nMenadžer Čelsija Žoze Murinjo smatra da je Luis Suarez zaslužio rigoroznu kaznu zbog ujedanja Đorđa Kjelinija, ali mu je žao što je obuhvata i zabrana da bude na mečevima svojih saigrača.\nArhiva Ronaldo (1997): Ne želim da budem samo dobar igrač\nJedan od najvećih fudbalera svih vremena Luis Nazario de Lima Ronaldo završio je igračku karijeru i ponovo nam dao razlog da zaronimo u arhive, odgledamo snimke njegovih fantatičnih golova i pročitamo izjave koje je davao pre nego što je definitivno zauzeo svoje mesto u fudbalskoj legendi.\nHrvati snimili sport sa Srbinom u hrvatskom dresu, pa ga izmenili\nU Hrvatskoj se pojavio TV spot u kome jedan od dečaka, Srbin, daje gol u Hrvatskom dresu. Ipak, iako će se nekima zbog toga podići kosa na glavi, reč je o kampanji protiv mržnje, u kojoj se od građana Hrvatske traži da prestanu da svet gledaju kroz podelu "mi" i "oni".\nČak 10.000.000 glasača odabralo je najlepše grbove svetskih klubova, a među top 50 našao se i jedan srpski klub.\nZLATAN NASTAVLJA DA TERORIŠE RIVALE I TO - BUKVALNO! "Rekao je da će me povrediti..." /VIDEO/\nŠvedski fudbaler Zlatan Ibrahimović ne prestaje da iznenađuje ponašanjem, a najnoviji potez vremešnog napadača naišao je na osudu.\nFSS: Na stadion zabranjeno unositi stolove i vršiti nuždu van sanitarnih prostora\nFudbalski savez Srbije obavestio je navijače o pravilima ponašanja za meč sa Velsom koji će u okviru kvalifikacija za plasman Svetsko prvenstvo 2014. biti odigran 11. septembra od 20 časova i 30 minuta na stadionu "Karađorđe" u Novom Sadu.\nDŽEJ-LIGA JE NASTALA 1993, A ON JE I TADA BIO TU Ušao u šestu deceniju života, ali i dalje igra fudbal\nJapanski veteran Kazujoši Mijura i u 52. godini igraće fudbal pošto je produžio ugovor sa tamošnjim drugoligašem Jokohamom. On je rekorder kao najstariji fudbaler i strelac u profesionalnom fudbalu ikada.\nSelektor fudbalske reprezentacije Srbije Mladen Krstajić odgovarao je na pitanja svetske kuće fudbala, koja je upravo sa strategom "orlova" obavila intervju pred nastavak kvalifikacija za šampionat "starog kontinenta2.\nTadić o skandiranju publike: Umalo nisam zaplakao, puno mi je srce\nDušan Tadić, apsolutni junak fudbalske reprezentacije Srbije, dvostruki asistent i strelac za pobedu nad selekcijom Austrije 3:2, doživeo je da mu ceo stadion skandira ime i prezime.


Hilari nema istoriju odnosa sa Srbijom\nM. K. 5. novembra 2016. 16:15\nPredavač Škole za napredne međunarodne studije američkog Univerziteta Džons Hopkins kazao je danas za Tanjug da kandidatkinja demokrata za predsednicu SAD Hilari Klinton nema lično istoriju odnosa sa Srbijom, ali tu istoriju ima njen suprug Bil Klinton, kao i njene savetnice Medlin Olbrajt i Viktorija Nuland.\n„Amerika svakako nema interesa da održava u životu svađe od pre 15 ili 20 godina. Amerika bi želela da Srbija zaboravi neke od loših stvari koje su se desile i bila bi oduševljena boljom integracijom Srbije u Evropi i na Balkanu, ali ne mogu da pričam ništa određenije o tome jer je to pre svega evropski proces, a ne američki“, naveo je Unger uoči panela na kojem govori tokom drugog dana Desetog regionalnog seminara politikologa na Kopaoniku posvećenog predsedničkim izborima u SAD zakazanim za utorak, 8. novembra.\nOn je dodao da o odnosu koji bi republikanski kandidat Donald Tramp imao prema Srbiji u slučcaju pobede, ne bi znao šta da kaže osim da „Tramp smatra da je Slovenija super, odnosno da su slovenačke žene super“.\nUnger je ocenio da je ova predizborna kampanja bila „najneobičnija koju je video u poslednjih 40 godina“ i da će ovo biti glasanje protiv, a ne za u slučaju oba kandidata.\n„Delom je to zbog nepopularnosti oba kandidata, više se radilo o rušenju takmaca, nego o izgradnji nade u ono što bi mogli da učine. Kao što smo videli tokom sezone unutarstranačkih izbora, glasači su tražili promenu, Tramp je promena, ali je nepredvidiva promena, a Hilari je simbol statusa kvo i mislim da je to vodilo tok kampanje“, rekao je Unger, koji je kazao i da u ovom trenutku trka za Belu kuću „izgleda veoma tesno“.\nOn je naveo i da „se desio i ovaj čudni razvoj događaja vezanih za istragu FBI i ostalo, koji su svakako povukli dosta glasova“.\n„Izgledalo je da ona (Klintonova) imala sigurno vođstvo, sada ne možemo da predvidimo“, kazao je Unger.\nNa pitanje da li će i predsednikovanje biti jednako dramatično kao i kampanje dvoje kandidata, Unger je kaže da „neće biti srećno“.\n„Neće biti srećno ni za pobednika ni za ljude koji su glasali za njih, jer je bilo očekivanja koja nisu bila realna i kada se radi o onome što su oba kandidata obećavala i o tome da li će oni uspeti da im to pređe u Kongresu“, ocenio je Unger.\nTrodnevni seminar na Kopaoniku organizuju Centar za društveni dijalog i regionalne inicijative (CDDRI) i Fakultet političkih nauka(FPN) Univerziteta u Beogradu, uz podsršku Ambasade SAD u Srbiji i Balkanskog fonda za demokratiju (BTD).\nHilari Klintonodnosi sa Srbijom\nKlinton: Asanž je rusko oružje, zašto nikada ništa protiv…


Obama: Zapošljavanje prioritet broj jedan\nAmerički predsjednik Barack Obama u srijedu je u govoru o stanju nacije istakao da je zapošljavanje "prirotet br. 1 u 2010. godini", pozivajući Kongres da prihvati zakone o poticanju ekonomije i zapošljavanja, te najavio nastavak napora na reformi zdravstva kao i "ozbiljne finansijske reforme".\nU svom prvom govoru o stanju nacije, tradicionalnom "State of the Union" obraćanju zajedničkoj sjednici oba doma Kongresa, Obama je najavio mjere na uravnoteženju saveznog budžetskog manjka koji se za 2010. predviđa u visini od 1350 milijardi dolara, najavljujući trogodišnje zamrzavanje javne potrošnje na domaćim programima koji nisu vezani uz nacionalnu sigurnost.\nU govoru je oštro kritikovao sistem političkog odlučivanja u Washingtonu zbog podređenosti posebnim interesima i klimi konstantne predizborne kampanje s ciljem dobijanja idućih izbora, upozorivši da kod javnosti postoji "deficit povjerenja" prema političkoj eliti. Pozvao je na ograničenje uticaja lobista, veću transparentnost i na objavljivanje svih njihovih kontakata s administracijom i Kongresom.\nAmerički predsjednik je upozorio i da sistem pogoduje održavanju 'statusa quo' i ne čini Ameriku dovoljno konkurentnom u globalnom okruženju. Najavio je povećano ulaganje u obrazovanje, kako bi američka ekonomija zadržala vodeće mjesto u svijetu.\n"Ja ne prihvatam drugo mjesto za SAD", rekao je Obama.\nVEĆA POMOĆ RATNIM VETERANIMA\nOn je pozvao na produženje poreznih olakšica od 38 milijardi dolara za preduzeća koja kupuju opremu, za porodice srednjih prihoda te za brigu o djeci i penzije. Takođe je predložio da vlada sa 30 milijardi dolara pomogne lokalnim bankama za kreditiranje malih poduzetnika.\nKritikovao je velike banke s Wall Streeta da kreditiraju samo velike kompanije, te opravdao uvođenje naknada najvećim bankama riječima "ako mogu isplaćivati velike bonuse, mogu i vratiti novac poreznih obveznika".\nObećao je da neće izdati Amerikance koji su izloženi teškoćama u postojećem sistemu zdravstva, te najavio nastavak napora za donošenje zakona o reformi zdravstvenog osiguranja koji je zaustavljen u Senatu.\nU 70-minutnom govoru Obama je 40-puta prekidan ovacijama zastupnika, često uz dizanja na noge, ali uglavnom demokratskih kongresnika i senatora, dok je republikanska opozicija nije dijelila to oduševljenje.\nGovoreći o nacionalnoj sigurnosti, Obama je istakao da rat u Iraku završava i da se sve američke vojne snage vraćaju kući do kolovoza. Za Afganistan je kazao da je broj američkih snaga povećan za 30.000 s ciljem da od 2011. počnu predavati odgovornost afganistanskim snagama.\nObama je najavio puno veću pomoć veteranima po povratku iz ratova za što je nagrađen velikim pljeskom, uključujući i od pripadnika vojnog vrha u publici.\nPRI KRAJU RAZGOVORI SA MOSKVOM\nAmerički predsjednik je najavio da SAD i Rusija dovršavaju pregovore o "najdalekosežnijem sporazumu o ograničenju strateškog naoružanja u gotovo dva desetljeća" koji će zamijeniti istekli sporazum START 1.\nSpomenuo je i napore koje SAD ulaže u humanitarnoj pomoći potresom razorenom Haitiju gdje je angažovano više od 10.000 Amerikanaca.\nU govoru je priznao i neke greške iz prve godine mandata posebno oko reforme zdravstva, ali je odlučno poručio:\n"Mi ne odustajemo. Ja ne odustajem. Iskoristimo ovaj trenutak i krenimo ponovo, nosimo dalje naš san i ojačajmo još više našu uniju".


"Prsti" Danijele Kvas za osnovce u školi u Crnim Međama - GEM info\n„Prsti“ Danijele Kvas za osnovce u školi u Crnim Međama\n21. juna 2022. 21. juna 2022. Redakcija 0 Comments Danijela Kvas, radionica Prsti, Recitanka, Škola Diša Đurđević\nU OŠ „Diša Đurđević“ održana je radionica „Prsti“ profesorke srpskog jezika Danijele Kvas. Deca su kroz recitovanje, glumu, pevanje i crtanje, imala priliku da izraze svoju kreativnost, da uživaju u druženju, a na poklon su dobili i obeleživač stranica za knjigu. Profesorka Kvas deci je predstavila i svoju knjigu poezije „Recitanka“ koju je izdala lazarevačka biblioteka. Radionica „Prsti“ realizovana je u okviru manifestacije „Dani Lazarevca“.\nUčenici škole u Crnim Međama uz pomoć profesorke Danije Kvas imali su priliku da se oprobaju u javnom nastupu, uživaju u poeziji ali i nauče kako da pobede tremu.\nProfesorka Kvas deci je predstavila i svoju knjigu poezije „Recitanka“, koju je izdala lazarevačka Biblioteka. Kvas kaže da je joj je drago što je njena radionica realizovana u okviru manifestacije „Dani Lazarevca“.\nProfesorka Kvas je istakla da je veoma važno pružiti priliku deci da pokažu svoj talenat i da će ih animirati kroz pesmu, igrokaze i na taj način im približiti knjige. Kroz radionicu naučiće da budu tolerantni, da vole svoje drugare i da ne moraju da budu savršeni kako bi postojali na ovom svetu, kaže Kvas.\nRadionica „Prsti“ realizovana je u okviru manifestacije „Dani Lazarevca“ a u njoj su učestvovala deca iz Stepojevca i Crnih Međa.\nNakon što je „Recitanka“ doživela veliki uspeh kod mlađe ali i starije čitalačke publike, profesorka Kvas, svoje obožaovaoce će obradovati novom knjigom, u pitanju je roman za decu, koji bi trebalo da bude objavljen na leto.\nShare the post "„Prsti“ Danijele Kvas za osnovce u školi u Crnim Međama"\n← Saobraćajna nesreća u Šopiću, dva lica povređena\nOd recikliranog materijala do portreta na novoj radionici Dušana Rajšiča →


Biciklisti ponovo protestuju na dva točka\nKao i svake poslednje subote u mesecu, biciklisti će se i ove okupiti na Trgu republike odakle će vožnja kroz grad u znak protest zbog loših uslova za bicikliste.\n"Nazubljeni" ivičnjak i šipke za usporavanje biciklista\nBiciklisti, članovi UG "Kritičnu masu" ove godine su odlučili da izraze svoje nezadovoljstvo zbog neadaptirane i neizgrađene biciklističke infrastrukture po evropskim standardima.\nNaime, pored desetina uloženih žalbi na već postojeće takozvane "nazubljene" ivičnjake, na novoj saobraćajnici u blokovima napravljen je identičan propust - ponovo je postavljen loš ivičnjak, a razdelno ostrvo nije prosečeno.\nRaskrsnica bez biciklističkih prelaza\n- Ovakvi "nazubljeni" ivičnjaci su izrazito neudobni, i prenose udarac na koren šake i na sedalni deo prilikom vožnje bicikla - objašnjavaju iz UG "Ulice za bicikliste" i takođe navode da bi idealno rešenje bilo kada bi, po ugledu na evropske gradove, biciklisti imali odgovarajuće prelaze.\nNivelisan prelaz u Amsterdamu kakav žele naši biciklisti\nKako navode iz ovog udruženja, obrazloženje koje su dobili iz Direkcije za građevinsko zemljište i izgradnju Beograda (Beoland) je da projektanti namerno postavljaju takve ivičnjake da bi usporili bicikliste.\nŠipke za usporavanje biciklista\nS toga, biciklisti će se tokom tradicionalne vožnje zaustaviti na raskrsnici Omladinskih brigada i novog Unutrašnjeg magistralnog prstena gde će izraziti svoj protest, jer je, kako kažu, na novoj raskrsnici biciklistički saobraćaj potpuno zaboravljen. Osim što se nacrtima novog projekta ne vide biciklistički prelazi, ponovo su stavljeni nazubljeni ivičnjaci zbog koga su se biciklisti više puta žalili.\nPOTOPLJENE KUĆE I ŠETALIŠTA, DŽAKOVI... Ovako danas izgledaju POPLAVE U BEOGRADU\nU sudaru kod Mihajlovca poginuo VOZAČ GSP, lekari se bore za život njegove žene\nKRITIČNA MASA Biciklisti sutra ponovo voze do Mosta na Adi\nBiciklisti u protestnoj vožnji do Pančevca\nKRITIČNA MASA protiv parkinga kod parka Ušće\nKRITIČNA MASA Ove subote biciklisti voze "krugom dvojke"


Deportivo la Korunja - Blic Sport\nMuntari u Deportivu do kraja sezone\nSuli Muntari, nekadašnji fudbalski reprezentativac Gane, potpisao je ugovor sa Deportivom do kraja sezone nakon što je prošao dvonedeljnu probu, potvrdio je španski klub.\nBORBA ZA OPSTANAK Bilbao dvaput vodio u La Korunji, pa ostao bez celog plena\nFudbaleri Deportivo La Korunje ne odustaju od uspeha u borbi za opstanak, pa su kao "prvi iznad crte" u dva navrata stizali vođstvo Atletika iz Bilbaa za konačnih 2:2 (1:1).\nReal deli lekcije i bez Ronalda, glupost Ramosa za isključenje u nadoknadi\nFudbaleri Reala trijumfalno su započeli odbranu titule prvaka Španije, pošto su na startu Primere savladali Deportivo u La Korunji sa 3:0.\nGOLEADA U SEVILJI Jovetić u prvom minutu načeo rivala i najavio kraj crne serije!\nFudbaleri Sevilje nadigrali su na svom stadionu Deportivo iz La Korunje sa 4:2 (3:2) u 31. kolu Primere. Bivši igrač Partizana Stevan Jovetić je već u prvom minutu susreta zatresao mrežu rivala, a utakmicu je obeležio i oproštaj Monćija, legendarnog direktora i igrača domaćeg tima, koji će napustiti klub nakon 29 godina.\nPRIMERA Borba za opstanak: Deportivo bolji od Hihona\nFudbaleri Deportiva pobedili su na gostujućem terenu Sporting iz Hihona sa 1:0, u utakmici 26. kola španskog prvenstva.\nPRIMERA U Barseloni pao remi za pet minuta\nNije bilo pobednika u prvoj utakmici španskog šampionata u 2017. godini - 1:1 u duelu Espanjola i Deportiva.\nKatai debitovao, Alaves bez golova protiv Deportiva\nFudbaleri Alavesa remizirali su protiv Deportiva iz La Korunje bez golova u poslednjem meču 4. kola Primere.\nPOJAČANJA IZ ŠPANIJE Perez i Mustafi prešli u Arsenal\nDosadašnji napadač Deportiva iz La Korunje Lukas Perez novi je fudbaler Arsenala, čiju je odbranu pojačao Škodran Mustafi iz Valensije.\nDeportivo otpustio trenera i pored opstanka u Primeri\nŠpanski fudbalski stručnjak Viktor Sančez otpušten je sa mesta trenera Deportiva iz La Korunje, potvrđeno je na klupskom sajtu.\nPRIMERA Novi preokret Las Palmasa\nFudbaleri las Palmasa ostvarili su šestu pobedu u sedam utakmica. Oni su u poslednjem meču 32. kola Primere kao gosti savladali Deportivo u La Korunji 3:1 (0:0).\nManuel Pablo završio sezonu, najverovatnije i karijeru\nZbog povrede butine fudbaler Deportiva Manuel Pablo završio je sezonu, a verovatno i najverovatnije i svoju profesionalnu karijeru.\nTim iz Segunde šokirao Deportivo, Sevilja nemilosrdna prema Betisu\nFudbaleri Mirandesa šokirali su Deportivo u La Korunji sa 3:0 u revanšu osmine finala Kupa Kralja, dok je Sevilja u derbiju eliminisala Betis.


Nakon što je na koncu prošle godine javno prezentirala drugo izdanje Vodiča za investitore, Ministarstvo privrede i Vlada Tuzlanskog kantona ovaj dokument danas su prezentirali i na Ekonomskom fakultetu Univerziteta u Tuzli. Autor Vodiča je Ministarstvo razvoja i poduzetništva Tuzlanskog kantona, koje je od prvog januara ove godine svoj rad nastavilo u okviru novoformiranog Ministarstva privrede, a kako je danas istaknuto, Vodič na praktičan i jednostavan način objedinjuje najznačajnije informacije koje potencijalni i postojeći investitori, osobe koje rade sa investitorima, ali i svi drugi zainteresirani subjekti trebaju ukoliko žele investirati ili pak posjetiti Tuzlanski kanton. Glavni cilj bio je objediniti informacije i promovirati najznačajnije resurse Tuzlanskog kantona. Vodič je koncentrisan na šest najpropulzivnijih industrija Kantona čije komparativne prednosti odavno promiču Kanton i privlače nove investicije.\n„Današnji događaj još je jedan od pokazatelja naše otvorenosti i spremnosti da kontinuirano unapređujemo ambijent za poslovanje i investiranje na području Kantona. Također današnji događaj je prilika i da damo dodatni poticaj našem Univerzitetu da se prisnije veže uz privredu i da svoje resurse i potencijale stavi u funkciju privrednog rasta i razvoja, na prvom mjestu ovog regiona, a onda i mnogo šire“ rekao je premijer Gutić. „U tom svjetlu očekujem da će i ovaj Vodič, biti dodatna podloga zajedničkim aktivnostima Vlade i Univerziteta usmjerenim ka promociji Tuzlanskog kantona kao sredine atraktivne za ulaganja i ambijenta u kojem poduzetnici mogu uspjeti“, riječi su Premijera. „U smislu poboljšanja poslovnog ambijenta neke od naših aktivnosti pokrenute su i usmjerene na dalji razvoj Univerziteta i fakulteta Univerziteta u Tuzli. Donijeli smo Zakon o naučno istraživačkom radu i predvidjeli inicijalna sredstva za finansiranje naučno istraživačkih projekata. Očekujemo da dio tih projekata bude usmjeren i proveden u saradnji sa privredom i u cilju ostvarivanja određenih benefita za privredu našeg kraja. Pedagoški standardi u visokom obrazovanju usmjereni su upravo ka stvaranju boljih uslova za rad studenata, obrazovanje i stjecanje znanja, kako bi se oni što kvalitetnije pripremili za samostalan rad nakon stjecanja fakultetske diplome. Značajnu energiju usmjerili smo i u poboljšanje kvalitete smještaja onih koji koriste usluge Studentskog centra i naših studentskih domova, a očekujemo da Univerzitet uskoro započne i sa najavljenim otvaranjem novih studijskih odsjeka i usmjerenja“, zaključio je premijer Gutić.


D R A II EVROPSKI PARLAMENT MLADIH JUGOSLAVIJE NA PRIJEMU U KRALJEVSKOM DVORU\nNjihova Kraljevska Visočanstva Prestolonaslednik Aleksandar II\ni Princeza Katarina priredili su večeras u Kraljevskom dvoru u Beogradu prijem za članove Evropskog parlamenta mladih Jugoslavije. Prijemu je prisustovalo 160 članova ove organizacije, ambasadori zemalja Evropske Unije: Velike Britanije, Austrije, Italije, Grčke i Belgije, kao i ugledni gost Njihovih Kraljevskih Visočanstava iz Velike Britanije Lord D�ener od Braunstouna*.\nZvanice je najpre pozdravio Prestolonaslednik Aleksandar II\nkoji se istakao da je ovim prijemom �eleo da se zahvali za toplu dobrodo�licu koja je Prestolonasledniku, Princezi Katarini i Kraljeviću Filipu priređena na svečanoj zavr�nici Prve nacionalne konferencije evropskog parlamenta mladih u martu mesecu ove godine. Prisutnima su se zatim obratili Lord D�ener i ambasadori, a u ime Evropskog parlamenta mladih Jugoslavije na toplom prijemu se zahvalila predsednica organizacije g-đica Aleksandra Mitrović.\nPrijem je nastavljen u opu�tenoj atmosferi u kojoj su gosti imali priliku da se međusobno upoznaju, kao i da upoznaju bogatu istoriju Kraljevskog dvora.\nLord D�ener od Braunstona bio je 27 godina poslanik Laburističke stranke u britanskom parlamentu, a od pre nekoliko godina član je Doma Lordova. Potpredsednik je svetskog jevrejskog Kongresa i savetnik britanske Kraljice Elizabete II u oblasti zapo�ljavanja.


ŠIPTARI SAMI otkrili svoje ciljeve!\nPredsednik parlamenta tzv. Kosova, Kadri Veselji, rekao je u sredu da je odluka o nastavku dijaloga sa Beogradom jasna jer Priština želi da, kako je rekao, „Srbija prepozna Kosovo kao državu i članstvo u UN“.\n„Odluka je vrlo jasna zašto idemo na na nastavak dijajaloga, to je proces slobode, suvereniteta, to je proces u kojem Srbija treba da nas prepozna kao državu i dobijanje statusa člana UN“, rekao je Veselji, preneo je Zeri.\n„Čvrsto verujem da smo na pravom putu i svi bi trebalo da budemo zajedno za Kosovo u ovom procesu“, rekao je Veselji.\nSastanak političkih predstavnia sa prištinskim timom i predstavnicima institucija bojkotovali su predstavnici dve njuticajnije partije – DSK i Samoopredeljenje.


Održan prijem građana u Sivcu – Opština Kula\nOdržan prijem građana u Sivcu\nSaopštenje predsednika opštine povodom objavljenog razgovora sa predstavnicima grupe građana “Kritična masa opštine Kula”\nU Ruskom Krsturu besplatne obuke za sve preduzetnike i poljoprivrednike\nObjavio u 9. marta 2019.\nPredsednik opštine Kula, Damjan Miljanić, nastavio je danas sa praksom prijema građana. Ovoga puta, on je u prostorijama mesne zajednice Sivac, od 8 do 11 časova, razgovarao o pitanjima koja su važna za građane ovog mesta. Osim komunalnih problema, Sivčani su se prvom čoveku Opštine, najviše obraćali za pomoć u rešavanju socijalnih poteškoća.\nPored Miljanića, prijemu građana prisustvovali su i Boban Damjanović, sekretar MZ Sivac i Željko Madžarev, direktor JKP „Radnik„ Sivac.\nNaredni prijem građana će biti organizovan u Crvenki, 16. marta, od 8 do 11 časova.


Predsjednik Republike Srbije Aleksandar Vučić i predsjednik bh. entiteta RS Milorad Dodik u proteklih pet mjeseci sastali su se najmanje devet puta. Brojni sastanci s Vučićem nisu utjecali na Dodikovu retoriku, koji i dalje tvrdi kako njegova država nije BiH već Srbija.\nOpće je poznato da zvanični Beograd ima ogroman utjecaj na politike koje sprovode vlasti u bh. entitetu Republika Srpska, zbog čega Srbija, htjela to ili ne, ima veliku ulogu u održavanju stabilnosti u BiH.\nVlasti u susjednoj zemlji svjesne su te činjenice, što potvrđuju i česte izjave Aleksandra Vučića kako Srbija predstavlja garant regionalne stabilnosti. Uprkos tome, Vučić bar do sada nije učinio ništa prepoznatljivo za političku stabilnost naše zemlje.\nŠta više, izjave predsjednika RS-a nakon sastanaka s Vučićem sve su destruktivnije i idu u smjeru negiranja državnosti zemlje u kojoj živi i prima plaću. Osude neustavnih izjava uglavnom izražavaju bošnjačke političke stranke i institucije međunarodne zajednice, ali u konačnici sve završi isključivo na “oštrim” saopćenjima za javnost.\nDodik se ne libi u prepunom Narodnom pozorištu u Beogradu izjaviti kako ne odustaje od sna da Srbija i RS postanu jedno te isto, kao što se ni visoki funkcioneri iz Vlade Srbije, poput ministra vanjskih poslova Ivice Dačića, ministra odbrane Srbije Aleksandra Vulina i ministrice pravde Srbije Nele Kuburović, ne libe pozdraviti takvu izjavu aplauzom i to uz blagoslov patrijarha srpskog Irineja.\nVlast u Srbiji do sada nikada nije otvoreno osudila Dodikove izjave uprkos Vučićevim tvrdnjama kako poštuje teritorijalni integritet BiH i zalaže se za poštivanje Dejtonskog mirovnog sporazuma. Srbija se vješto ogradila i od komentarisanja ozbiljnog narušavanja ustavne strukture BiH usvajanjem Rezolucije o vojnoj neutralnosti RS-a, čime je manji bh. entitet preuzeo na sebe ulogu centralne vlasti.\nS pravom se postavlja pitanje kakvu politiku prema BiH vodi Srbija “iza zatvorenih vrata” na sastancima s rukovodstvom entiteta RS.\nNa posljednjem sastanku Dodika i Vučića, koji je održan u Beogradu, saopćeno je da je predsjednik Srbije zamolio Dodika da učini svе što možе da sе upozna еvropski put, da sе snažnijе i hrabrijе krеnе u rеformе. Na drugoj strani, Dodik je Vučića informisao o svе goroj situciji u BiH” i izrazio sumnju da ćе podaci o popisu biti inscеnirani, zbog čеga jе RS protiv njihovog objavljivanja, kao da Srbija ima ikakve veze s rezultatima popisa u BiH.\nDodik je pred Vučićem javno poručio kako je BiH eksperiment stranaca i da kao takva nije održiva. Od predsjednika Srbije čak je zatražio da uloži napor kako bi visoki predstavnik u BiH konačno napravio izvještaj o svom radu.\nVučić se zajedno s premijerkom Srbije Anom Brnabić sastao s Dodikom i predsjednicom Vlade Srbije Željkom Cvijanović 2. septembra 2017. godine kada je saopćeno da jе formiran tim koji ćе učеstvovati u pisanju dеklaracijе o opstanku Srba. I tada je ponovljeno kako je Srbija najvažniji faktor rеgionalnе političkе sigurnosti i stabilnosti te snažan motor еkonomskog razvoja.\nPredsjednik Srbije sastao se s Dodikom i 15. septembra 2017. godine, a nakon sastanka saopćeno je da će država Srbija i entitet RS u narednom periodu još bliže sarađivati na polju ekonomije i infrastrukture, kao i da će timovi Republike Srbije i Republike Srpske početi raditi na sastavljanju deklaracije o opstanku srpske nacije. Dodik je iskoristio i ovu priliku da upozna Vučića o teškoj situaciji u BiH.\nPrema podacima sa zvaničnih web stranica institucija Srbije i institucija RS-a, predsjednik Srbije i predsjednik bh. entiteta u proteklih pet mjeseci (otkada je Vučić izabran za predsjednika Srbije) sastali su se najmanje devet puta. Ovaj broj znatno je veći s obzirom na to da ne obuhvata sve njihove sastanke.\nS Vučićem kao predsjednikom Srbije, prema podacima s web stranice Predsjedništva BiH, najviše se sastajao član Predsjedništva BiH iz reda hrvatskog naroda Dragan Čović.\nSudija Vrhovnog suda RS-a pisao Tegeltiji: Pokušavate zaobići postupke s ciljem odstrela nepodobnih sudija


BG dobija Obalu jasenovackih zrtava, ulicu princeze Olivere – Krstarica\nBG dobija Obalu jasenovackih zrtava, ulicu princeze Olivere\nTanjug 22. novembra 2021. 17:31\nBEOGRAD – Komisija za spomenike i nazive trgova i ulica Skupštine grada Beograda na današnjoj sednici usvojila je inicijativu Aleksandra Vučića u svojstvu građanina, da se leva obala reke Save od Brankovog mosta do mosta Gazela nazove Obalom jasenovačkih žrtava.\nU inicijativi Vučić podseća da sistem koncentracionih i logora smrti u Jasenovcu, koji je funkcionisao u okviru Nezavisne Države Hrvatske, predstavlja najstrašniji simbol stradanja pripadnika srpskog, jevrejskog, romskog, kao i drugih naroda tokom trajanja Drugog svetskog rata na području Jugoslavije. „Osećajući ljudsku potrebu da, tokom ove tužne 80. godišnjice uspostavljanja tog najstrašnijeg gubilišta na nekadašnjim jugoslovenskim i jednog od najužasnijih na sveukupnim evropskim prostorima tokom Drugog svetskog rata, u svojstvu građanina Srbije doprinesem očuvanju sećanja na njihovu nevinu žrtvu, a nakon obavljenih konsultacija sa stručnjacima Muzeja žrtava genocida, upućujem zvaničan predlog da se leva obala reke Save, na potezu od mosta Gazela, pa sve do Brankovog mosta, nazove Obalom jasenovačkih žrtava“, ,aveo je Vučihc.\nKaže da je to najmanje što možemo učiniti kako bismo očuvali dostojstveno sećanje na žrtve genocida počinjenog nad srpskim narodom, kao i na žrtve Holokausta i Samudaripena.\nČlanovi Komisije usvojili su inicijative Gorana Vesića, podnete u svojstvu građanina, da se u Beogradu imenuju ulice princeze Olivere, kneza Pavla Karađorđevića, cara Justinijana Prvog i cara Iraklija.\nVesić u inicijativi kaže da smatra, a sagledavši prisutnost revizionističkih tendencija u politici kao i u nacionalnom, ali i globalnom kulturloškom prostoru, da je sada više nego ikada neophodno baštiniti svest o životu i delu istorijskih ličnosti našeg naroda.\nPodseća da je Knez Pavle Karađorđević u jednom od najkompleksnijih i najmračnijih geoplotičkih perioda savremene istorije stremio da nađe soluciju državno rušilačkih procesa u Kraljevini Jugoslaviji kao i da po svaku cenu spreči četvrto, a nažalost ne i poslednje, ratno stradanje našeg naroda u Dvadesetom veku.\n„Kada je reč o princezi Oliveri Lazarević, imajući u vidu malu svest i znanje o periodu naše istorije neposredno nakon Kosovskog boja, smatram da je njen život, koja je predstavljala simbol voljnog požrtvovanja, promišljenosti i patnje našeg naroda, zavređuje prisustvo u našem savremenom društvu“, deo je Vesićeve inicijative.\nNavodi da sagledan u kontekstu društveno-istorijskih prilika u srednjem veku car Justinijan Prvi predstavlja jednu od najznačajnih istorijskih ličnosti, te da se pored izuzetno značajne uloge koju je imao kao car i vojni zapovednik, smatra jednim od najvećih kodifikatora celokupnog rimskog prava, kao i a za vreme njegove vladavine došlo je do procvata vizantijske kulture.\n„Sa druge strane car Iraklije, kao vladar ranovizantijske epohe, smatra se jednim od najzanimljivijih vladara Istočnog rimskog carstva, kao da je i njegov značaj za doseljavanje Slovena na prostor Balkana krucijalan“, stoji u inicijativama Gorana Vesića.\nKako je objasnila, neizmerna je snaga i volja žena Srbije i šire u 19. i 20. veku da se izdignu iznad svakodnevne situacije i nametanja propisanog načina života za žene, a što, dodaje, predstavlja osnov da se njihovo ime zabeleži i trajno sačuva od zaborava.\nPominje da su Jelka Bojkić Makavejev, Kosara Cvetković i Draginja Gavrilović samo neke od žena koje su svojim znanjem, umećem, humanitarnim radom, zalaganjem doprinele što boljem razvoju društva u svim segmentima, te smatra da je zbog toga potrebno uzdignuti ih i zahvaliti im za svako opšte dobro čiji su deo bile.\nČlanovi Komisije usvojili su i inicijativu Centra za razvoj Šajkaške da se imenuje ulica Vožda Đorđa Stratimirovića, komandanta srpske vojske 1848. godine, inicijativu Irene Arsić, da se imenuju ulice po znamenitim dubrovačkim Srbima Ivanu Stojanoviću i Nikši Gradiju, kao i inicijativu gradonačelnika Beograda Zorana Radojičića, da se imenuje ulica Vladete Jerotića, srpskog neuropsihijatra, psihoterapueta, filozofa, književnika i akademika SANU i dobitnika brojnih priznanja i nagrada.


Antibiotik + vitamin C efikasniji od hemoterapije - Zdrava Hrana\nMatične ćelije raka, koje omogućavaju rast smrtonosnih tumora, mogu se uništiti kombinacijom antibiotika i vitamina C, koja je 100 puta efikasnija od eksperimentalnog hemoterapijskog leka, objavili su istraživači Univerziteta Salford (Engleska).\nNaime, isti ovaj tim istraživača je nedavno pokazao da je vitamin C 10 puta efikasniji u zaustavljanju rasta malignih ćelija nego eksperimentalni lek 2-DG, ali kad se kombinuje sa antibiotikom, postaje još 10 puta efikasniji, ukupno 100 puta više od eksperimentalnog hemoterapijskog leka.\nKonkretno, radilo se o primeni relativno široko korišćenog antibiotika doksiciklina (Doxycyclin), nakon kojeg je usledilo doziranje vitamina C. Ova kombinacija pokazala se kao izuzetno efikasna u uništavanju matičnih ćelija tumora u laboratorijskim uslovima, saopštili su istraživači u članku objavljenom u časopisu Oncotarget.\nIdeja ovog metoda je da se ćelije raka, koje su metabolički fleksibilne (tj. mogu da prelaze na razne načine ishrane) najpre učine nefleksibilnim. Naime, određeni broj ćelija uspe da preživi hemoterapiju i razvije otpornost na nju upravo zbog svoje metaboličke fleksibilnosti. Ova nova kombinacija praktično sprečava maligne ćelije da koriste bilo koju vrstu dostupnog bio-goriva.\nTim Biomedicinskog istraživačkog centra Univerziteta Salford dodavao je doksiciklin tokom tri meseca u sve većim dozama u kulturu malignih ćelija, da bi izazvao metaboličku nefleksibilnost malignih ćelija. Rezultat je bio da su one ostale žive, ali ozbiljno istanjene i ispražnjene, tako da su postale mnogo osetljivije na izgladnjivanje, koje je izvedeno uvođenjem vitamina C, koji dovodi do izgladnjivanja malignih ćelija.\n“Vitamin C se ponaša kao inhibitor glikolize, koja pokreće proizvodnju energije u mitohondrijama, ćelijskim elektranama”, objasnila je jedna od autora istraživanja, dr Federika Sotgia.\nPošto su i doksiciklin i vitamin C relativno netoksični (u odnosu na toksičnost lekova za hemoterapiju), ova kombinacija može drastično smanjiti neželjene posledice terapije raka, koje hemoterapija ima.\nIzvorno istraživanje možete naći na ovom linku:


Krajevi Srbije Archives - Page 3 of 4 - 4zida.rs\nOvo je najlepša zgrada u Beogradu\n7. 12. 2016. / od 4zida.rs / Krajevi Srbije / 0 komentara\nZgrade u Bulevaru despota Stefana 68b je ove godine proglašena za najlepše sređeni ulaz u Beogradu. Stanari ove zgrade su se sami organizovali, a rezultat toga su obnovljeni liftovi, video nadzor, uređene zajedničke prostorije, hodnici i ulaz, pa čak i biblioteka. Cena kvadrata u ovom ulazu je za oko trista evra veća nego u susednim […]\n4. 11. 2016. / od 4zida.rs / Krajevi Srbije / 2 komentara\nVožd je bila srpska vladarska titula koja je objedinjavala vojnu i civilnu vlast. Prostoru iznad današnje Autokomande, stanovništvo 1904. godine daje ime “Voždovo naselje – Voždovo predgrađe”, jer je odatle Karađorđe krenuo sa svojim ustanicima 1806. godine da oslobodi varoš. Danas opština Voždovac sa ponosom nosi ime iz slavne istorije. Posle Drugog svetskog rata opština […]\n5 razloga zašto volimo Novi Beograd\n28. 10. 2016. / od 4zida.rs / Krajevi Srbije / 1 komentar\nKo nije sa Novog Beograda, teško će znati da vam objasni gde je koji blok. Većina ljudi zna za Blok 45 i Blok 70 (u narodu poznat kao ’’Kod Kineza’’). Novi Beograd je izgrađen posle Drugog svetskog rata, specifične je arhitekture i koliko god ljudima sa strane deluje sterilno i ’’betonski’’ ima mnoge prednosti. Tako […]\n20. 10. 2016. / od 4zida.rs / Zanimljivosti, Krajevi Srbije / 0 komentara\nVračar je jedan od najlepših krajeva Beograda. Bilo da hoćete da popijete najbolju kafu ili pojedete dobru pastu ili posetite neku staru kafanu, Vračar je pravo mesto. Vrčaru nije odoleo ni Milan Rakić u pesmi koju je posvetio ovom delu Beograda iako nikada u njemu nije živeo. Poznati Vračarci su bili Zoran Radmilović, Bata Paskaljević, […]


Velika Britanija: Vlasti formalno zatražile procjenu vakcine "AstraZeneke" - Glas Srpske\nTanjug 27.11.2020 15:11\nLONDON- Vlasti Velike Britanije formalno su zatražile od nadležnih organa da izvrše procjenu vakcine koju su razvile "AstraZeneka" i Univerzitet u Oksfordu kako bi utvrdili da li ispunjava sve bezbjednosne standarde, a kompanija je saopštila da će možda sprovesti još jedno globalno ispitivanje radi procjene njene efikasnosti.\nMinistar zdravlja Met Henkok potvrdio je da su vlasti od nadležnih organa formalno zatražile da izvrše procjenu bezbjednosti vakcine, prenosi Rojters.\nBritanska Regulatorna agencija za lijekove i medicinske proizvode otpočela je sa ubrzanim procesom procjene vakcine početkom ovog mjeseca, nakon što su objavljeni rezultati o njenoj bezbjednosti i efikasnosti.\nVlada Velike Britanije poručila je 100 miliona doza vakcine koju su razvije "AstraZeneka" i Univerzitet u Oksfordu, što je najveća porudžbina neke vakcine u jednoj zemlji.\n"AstraZeneka" očekuje da će četiri miliona doza vakcine u Velikoj Britaniji biti dostupno do kraja mjeseca, a ministar zdravlja Met Henkok traži da imunizacija otpočne prije Božića.\nVakcina koju je razvila kompanija "AstraZeneka" smatra se jednim od najboljih kandidata za zemlje u razvoju, zbog niske cijene proizvodnje i transporta koji ne zahtjeva specijalne uslove.\nNaučnici su, međutim, izrazili sumnju u pouzdanost rezultata koji su potvrdili efikasnost od 90 odsto u grupi dobrovoljaca koji su prvobitno greškom primili pola umjesto pune doze vakcine.\n"AstraZeneka" navodi da su postupak ispitivanja u kojem su dobrovoljci primili pola doze nadgledale nezavisne agencije i nadležni organi u Velikoj Britaniji, koji su potvrdili da nema nikakvih razloga za zabrinutost.\nIzvršni direktor "AstraZeneke" je u ponedjeljak rekao da će najverovatnije biti sprovedeno još jedno globalno ispitivanje efikasnosti vakcine sa pola doze.\nKompanija je u ponedjeljak objavila rezultate kasne faze ispitivanja vakcine u Velikoj Britaniji i Brazilu, koji su potvrdili efikasnost od 70 odsto.\nMerkelova protiv američkih sankcija\nNajmanje pet žrtava u požaru u fabrici vakcina u Indiji\nU napadu terorista u Bagdadu ubijeno najmanje 28, ranjeno 73 ljudi


Deinstaliranje programa: najčešća pitanja Primenjuje se na Windows 7\nSlede odgovori na neka uobičajena pitanja o deinstaliranju programa. Više informacija potražite u odeljcima Deinstaliranje ili menjanje programa, Instaliranje programa i Instaliranje programa: najčešća pitanja.\nKako da deinstaliram program koji nije naveden u okviru „Programi i funkcije“?\nSamo programi koji su napisani za Windows će se pojaviti u okviru „Programi i funkcije“. Ako program nije naveden, a želite da ga deinstalirate, proverite informacije koje ste dobili sa programom ili posetite Veb lokaciju proizvođača. Većina programa se automatski instalira u fascikli C:\_Programske datoteke. Pogledajte u ovu fasciklu – neki programi uključuju i deinstalacioni program koji možete koristiti.\nPristup određenim Windows programima se može kontrolisati putem Windows funkcija na kontrolnoj tabli. Više informacija potražite u odeljku Uključivanje ili isključivanje funkcija operativnog sistema Windows.\nNeki programi koji se nalaze u okviru „Programi i funkcije“ mogu se, pored instaliranja ili deinstaliranja, promeniti ili popraviti. Ako kliknete na dugme Promeni, Popravi ili Promeni/popravi (u zavisnosti od toga koje je dugme prikazano), to će vam omogućiti da instalirate ili deinstalirate opcionalne funkcije programa. Ne koriste svi programi dugmad Promeni. Mnogi imaju samo dugme Deinstaliraj.\nŠta mogu da uradim ako program ne može da se deinstalira?\nAko se program prvi put ne deinstalira kompletno, ponekad će uspeti pokretanje deinstalacionog programa drugi put. Ako to ne funkcioniše, pokušajte da deinstalirate program dok je Windows pokrenut u bezbednom režimu.\nAko ste nedavno instalirali program, možete pokušati da koristite oporavak sistema da biste vratili sistemske datoteke računara na datum pre nego što ste instalirali program.


Ostale vrste smeštaja u Hersonisosu - TripAdvisor\nDrugi tipovi smeštaja - Hersonisos, Grčka\nOstale vrste smeštaja - Hersonisos\nNoćenja s doručkom i pansioni15\nPrikladni za porodicu90\n363 objekta u Hersonisosu\nBr. 1 od 343 – objekti sa najboljim odnosom cena/kvalitet – Ostale vrste smeštaja - Hersonisos\nCena koju ste pronašli je za 18% niža od prosečne cene ovog hotela od 301 US$ za noćenje.\nBr. 2 od 343 – objekti sa najboljim odnosom cena/kvalitet – Ostale vrste smeštaja - Hersonisos\nBr. 3 od 343 – objekti sa najboljim odnosom cena/kvalitet – Ostale vrste smeštaja - Hersonisos\nCena koju ste pronašli je za 13% niža od prosečne cene ovog hotela od 284 US$ za noćenje.\nBr. 4 od 343 – objekti sa najboljim odnosom cena/kvalitet – Ostale vrste smeštaja - Hersonisos\nBr. 5 od 343 – objekti sa najboljim odnosom cena/kvalitet – Ostale vrste smeštaja - Hersonisos\nBr. 6 od 343 – objekti sa najboljim odnosom cena/kvalitet – Ostale vrste smeštaja - Hersonisos\nBr. 7 od 343 – objekti sa najboljim odnosom cena/kvalitet – Ostale vrste smeštaja - Hersonisos\nBr. 8 od 343 – objekti sa najboljim odnosom cena/kvalitet – Ostale vrste smeštaja - Hersonisos\nBr. 9 od 343 – objekti sa najboljim odnosom cena/kvalitet – Ostale vrste smeštaja - Hersonisos\nBr. 10 od 343 – objekti sa najboljim odnosom cena/kvalitet – Ostale vrste smeštaja - Hersonisos\nCena koju ste pronašli je za 14% niža od prosečne cene ovog hotela od 203 US$ za noćenje.\nBr. 11 od 343 – objekti sa najboljim odnosom cena/kvalitet – Ostale vrste smeštaja - Hersonisos\nBr. 12 od 343 – objekti sa najboljim odnosom cena/kvalitet – Ostale vrste smeštaja - Hersonisos\nBr. 13 od 343 – objekti sa najboljim odnosom cena/kvalitet – Ostale vrste smeštaja - Hersonisos\nBr. 14 od 343 – objekti sa najboljim odnosom cena/kvalitet – Ostale vrste smeštaja - Hersonisos\nBr. 15 od 343 – objekti sa najboljim odnosom cena/kvalitet – Ostale vrste smeštaja - Hersonisos\nBr. 16 od 343 – objekti sa najboljim odnosom cena/kvalitet – Ostale vrste smeštaja - Hersonisos\nBr. 17 od 343 – objekti sa najboljim odnosom cena/kvalitet – Ostale vrste smeštaja - Hersonisos\nBr. 18 od 343 – objekti sa najboljim odnosom cena/kvalitet – Ostale vrste smeštaja - Hersonisos\nBr. 19 od 343 – objekti sa najboljim odnosom cena/kvalitet – Ostale vrste smeštaja - Hersonisos\nBr. 20 od 343 – objekti sa najboljim odnosom cena/kvalitet – Ostale vrste smeštaja - Hersonisos\nBr. 21 od 343 – objekti sa najboljim odnosom cena/kvalitet – Ostale vrste smeštaja - Hersonisos


Rukovodstvo Saveza hokeja na ledu Srbije na sve načine pokušava u narednoj sezoni da podigne i poboljša kvalitet rada u cilju podizanja opšteg kvaliteta hokeja u našoj zemlji. Shodno tome predsednik SHLS Marko Milovanović i generalni sekretar Danilo Vukotić obavili su preliminarne razgovore sa predstavnicima saveza svetskih hokejaških veleslila – Finske i Švedske.\n– Ono što je za nas u ovom trenitku najvažnije je činjenica da su oni voljni za saradnju i spremni su da nam pomognu i to već u sezoni koja nam dolazi – kaže gensek Danilo Vukotić i dodatno objašnjava:\n– Ideja je da nam Šveđani i Finci pošalju neke od stručnjaka iz svojih razvojnih timova koji bi u periodu od tri meseca boravili u Srbiji i radili sa našim klubovima. Fokus u njihovom radu bio bi pre svega u supistavljanju metodike trenažnih procesa, unapređenju sistema treninga i edukaciji trenera. Uvereni smo da bi ovakva akcija bila od velikog značaja za srpski hokej, a nastavak razgovora i nadamo se konačni dogovor očekujemo već početkom avgusta – zaključio je Vukotić.


Sajber hronika, 25.12.2018, 00:30 AM\nAmeričko ministarstvo pravde objavilo je da je FBI zaplenio domene 15 "DDoS-for-hire" web sajtova i optužio tri osobe koje vode neke od ovih servisa.\nServisi “DDoS-for-hire”, ili "Booter" ili "Stresser", iznajmljuju pristup mreži zaraženih uređaja, koju onda može koristiti bilo ko, čak i neko ko nema mnogo tehničkog znanja, da bi pokrenuo DDoS napade na bilo koji web sajt i onemogućio posetiocima da mu pristupe.\nPoslednjih godina, hakerske grupe upropastile su Božić milionima igrača obarajući PlayStation, Xbox i servere brojnih igara velikim DDoS napadima.\n"Booter servisi kao što su oni navedeni u ovoj akciji izazivaju napade na širok spektar žrtava u Sjedinjenim Državama i inostranstvu, uključujući finansijske institucije, univerzitete, internet provajdere, vladine sisteme i razne igračke platforme", rekli su iz američkog ministarstva ističući da se u vreme božićnog praznika tradionalno ovakvi napadi pokreću na igračke platforme.\nU aprilu ove godine, holandska policija je zatvorila je najveći svetski DDoS-for-hire servis poznat kao Webstresser koja je pomagao sajber-kriminalcima da pokrenu više od 4 miliona napada. Holandska policija uhapsila je i administratore servisa.\n15 booter domena koji su prodavali pristup DDoS napadima i koje je FBI zaplenio krajem prošle nedelje uključuju:\n12. decembra, američko tužilašvo takođe je optužilo Dejvida Bukoskog (23) iz Pensilvanije, za upravljanje Quantum Stresserom, jednim od najstarijih DDoS servisa koji je imao više od 80000 pretplata od njegovog pokretanja 2012. godine. Samo tokom ove godine, Quantum Stresser je korišćen za pokretanje više od 50000 "stvarnih ili pokušanih" DDoS napada koji su ciljali žrtve širom sveta.\n"DDoS-for-hire servisi kao što su ovi predstavljaju značajnu nacionalnu pretnju", izjavio je američki tužilac Brajan Šreder. "Koordinirane istrage i krivična gonjenja kao što su ova ukazuju na važnost međudržavne saradnje i koordinacije sa partnerima u javnom sektoru."\nPored zaplena 15 booter servisa, FBI je takođe podneo krivične prijave protiv dva sajber-kriminalca - Metjua Getrela (30) i Huana Martineza (25), koji su navodno bili povezani sa DDoS-for-hire servisima “Downthem” i ”Ampnode”.\nU periodu od oktobra 2014. do novembra 2018. godine, Downthem je imao više od 2000 pretplata i korišćen je za "izvođenje, ili pokušaje izvođenja više od 200000 DDoS napada", navodi FBI.\nOva akcija protiv ovakvih servisa je upozorenje ne samo za one koji bi da zarade od DDoS servisa za iznajmljivanje, već i za korisnike koji iznajmljuju ove usluge. FBI upozorava da će tražiti krivično gonjenje za sve koji plaćaju takve usluge.


U subotu obilježavanje Dana odbrane Sarajevsko-romanijske regije | Trebevic.net\nU subotu obilježavanje Dana odbrane Sarajevsko-romanijske regije\nNa Ravnoj Romaniji će u subotu, 16. juna, biti obilježen Dan odbrane Sarajevsko-romanijske regije, rekao je danas predsjednik Pododbora Vlade Republike Srpske za obilježavanje značajnih istorijskih događaja Velimir Dunjić.\nDunjić je naveo da će program obilježavanja, u organizaciji Odbora Vlade Srpske za njegovanje tradicije oslobodilačkih ratova, početi u 11.00 časova pomenom i polaganjem vijenaca na Vojničkom groblju Mali Zejtinlik na Sokocu.\nOn je rekao da će parastos poginulim borcima Sarajevsko-romanijske regije biti služen u 12.00 časova u Manastiru Svetog Georgija na Ravnoj Romaniji.\nObraćanje zvaničnika predviđeno je od 11.15 časova.\nMinistar rada i boračko-invalidske zaštite Srpske Milenko Savanović, koji će u subotu prisustvovati obilježavanju Dana odbrane Sarajevsko-romanijske regije, rekao je danas da je od 20.000 boraca Sarajevsko-romanijskog korpusa Vojske Republike Srpske poginulo 4.000, a ranjeno 10.000.\n“Ovi veliki gubici govore o težini i razmjeri borbe srpskog naroda za svoje prostore na sarajevskom ratištu”, istakao je na konferenciji za novinare u Banjaluci Savanović, koji je i predsjednik Odbora Vlade Republike Srpske za njegovanje tradicije oslobodilačkih ratova.\nOn je naveo da su srpski narod, vojska i politika, poučeni iskustvom iz prethodnih ratova, posebno stradanjem u 20. vijeku, odlučili da u proteklom ratu zajednički brane svoj prostor, narod i ognjišta.\nSavanović je istakao da hrabri borci Sarajevsko-romanijskog korpusa “nisu izgubili ni pedalj zemlje za sve vrijeme ratovanja”, do potpisivanja Dejtonskog mirovnog sporazuma.\nOn je rekao da je Sarajevsko-romanijska regija velika i da je to bilo jedno od najtežih ratišta zbog koncentracije stanovništva i konfiguracije grada Sarajeva.\n“Iako su odbranili opštine Ilidža, Rajlovac, Koševo, Grbavicu, Hadžiće, Vogošću, morali su da ih napuste nakon potpisivanja Dejtonskog mirovnog sporazuma. To je visoka cijena koja je morala da bude plaćena”, rekao je Savanović.\nPrvi 3D pješački prelaz u Istočnom Sarajevu Saopštenje načelnika u vezi izmještanja stećaka U Istočnom Sarajevu prvi put održan marš “Besmrtnog... UPOZORENJE VOZAČIMA: Radar do kraja maja na ulicama...


Lokalne vesti - Nedelja 26.05.2019 - 12:05\nZa oko 400 radnika fabrike nameštaja „Spilit“ iz Vranja postoji nada, jer prema nezvaničnim informacijama koje su stigle od predstavnika rukovodstva grada, postoji mogućnost da Rusi prodaju ovo preduzeće.\nRadnici čuvaju pogone. Foto: OK Radio\nOvoj ideji idu u prilog i činjenice da su mašine još uvek u pogonima, kao i da postoji repromaterijal za pokretanje proizvodnje.\nTakođe, zakup „Jumkovih“ pogona, gde je „Spilit“ pokrenuo proizvodnju, još uvek nije otkazan.\nOno što je za sada sigurno je da se ruski predstvanici i vlasnici „Spilita“ već desetak dana ne javljaju i da su nestali iz Srbije, kao i da je oko 400 radnika obavešteno da idu na godišnji odmor.\nJedan od radnika Predrag Trajković, kaže da je obezbeđenje u stalnom kantaktu sa policijom, kako neko ne bi izneo mašine i reprometerijal iz pogona i magacina.\n- Proizvodnja može odmah da krene, nije tačno da su mašine iznete, sve je na svom mestu.\nI mi smo čuli da postoji mogućnost da fabrika bude prodata, kao i da ima zainteresovanih za tako nešto.\nMi smo proizvodili nameštaj „Nefa“ koji ima tržište ne samo u Srbiji, već i koliko ja znam u mnogim okolnim zemljama.\nSve to u prilog tome da možemo da nastavimo proizvodnju bez problema - nada se Trajković.\nRadnici „Spilita“ u petak popodne sastali su se sa Slobodanom Milenkovićem, gradonačelnikom Vranja, nadajući se da će se lokalna samouprava uključiti u rešavanje problema.\nZvaničnih informacija sa ovog događaja još uvek nema. Prema nezvaničnim informacijama, rukovodstvo Vranja u petak popodne uspelo je da sa Rusima stupi u kontakt, kada je gradonačelniku rečeno da postoji mogućnost da prodaju fabriku u Vranju.\n26.05.2019. , 12:43\nNeka fabriku kupi Recko. Umesto što arči pare na strane fudbalere neka kupi fabriku i zadrži 400 radnika da im porodice ne budu gladne. Samo da urade za svakog kineza po jednu čačkalicu obezbedili su posao za 100 godina...


i do minis 14 stepeni\nBEOGRAD - Prvih nekoliko dana januara možemo očekivati kišu ili susnežicu, a temperature će biti u granicama višegodišnjeg proseka, odnosno maksimalne dnevne će biti od minus dva do plus četiri stepena. Prva dva dana temperature će biti nekoliko stepeni iznad nule i u većini krajeva biće kiše ili susnežice - najavljuju iz Republičkog hidrometeorološkog zavoda.\nU periodu od 7. do 10. januara, kada će srednja dnevna temperatura biti ispod višegodišnjeg proseka, padaće sneg i formiraće se snežni pokrivač. U jutarnjim satima u ovom periodu biće umerenih mrazeva.\nDo 17. januara temperatura će početi da raste, maksimalna dnevna će ići i do deset stepeni u plusu, a u ovom periodu biće i kiše povremeno. Posle toga temperatura naglo pada, znatno ispod višegodišnjeg proseka i živa u termometru, 20. i 21. januara, spustiće se i do 14. podeoka ispod nule. Potom opet počinju topliji dani i temperatura će već 24. i 25. januara da dostigne januarski maksimum - oko 14 stepeni u plusu.\nOd 25. januara temperatura ponovo počinje da pada i ići će do minus deset stepeni krajem meseca.


Slobodan Vasković - Sa druge strane...: Ruska paravojna jedinica u Banjaluci, nastavak priprema za izborno nasilje\nRuska paravojna jedinica u Banjaluci, nastavak priprema za izborno nasilje\nBezbjednosna situacija u Republici Srpskoj sve je složenija i već sada ukazuje da bi se u izbornoj noći mogle desiti loše stvari.\nU prilog tome govori i podatak da u Banjaluci danima boravi 148 ruskih specijalaca. Oni su ovdje tajno, a smješteni su u hotelima "San" u Laktašima, hotelu "Ćubić" u Klašnicama i u hotelu "Bomi" u Trnu. Ti hoteli su u vlasništvu Slobodana Stankovića, Ljube Ćubića i Slavka Roguljića, koji su tajkuni bliski Miloradu Dodiku.\nSvako jutro ruski specijalci odlaze u bazu Specijalne jedinice MUP RS, koja se nalazi u neposrednoj blizini Banjaluke. Tu su im, kako su mi potvrdili izvori iz MUP RS, stavljeni svi resursi na raspolaganje.\n"Oni rade po svom programu, koji je mnogo složeniji od onog koji ima specijalna policija RS, a riječ je o izuzetno spremnim i utreniranim osobama, koji poznaju brojne borilačke vještine. Naši specijalci pored njih izgledaju kao nedonoščad", kazao je isti izvor.\nInteresantno je da vlasti RS kriju da su oni uopšte u RS i u Banjaluci, a kada je sve izašlo na vidjelo ustvrdili su da je riječ o "kulturnoj razmjeni" između RS i Rusije.\nAko se ima u vidu da Režim već godinu i po dana priprema javno mnenje na nasilne demonstracije u izbornoj noći i nakon nje, onda se boravak ruskih specijalaca u Banjaluci može tretirati jedino kao priprema Režima za to nasilje. Posebno zbog činjenice da su učinili sve da sakriju boravak 148 ruskih specijalaca u Banjaluci.\nDa ruski specijalci borave u Banjaluci potvrđeno mi je iz četiri potpuno različita izvora iz bezbjednosnih struktura.\nPo svemu sudeći, radi se o paravojnoj formaciji, jer da se radi o zvaničnoj ruskoj jedinici, ne bi postojali razlozi da se krije njeno prisustvo u RS.


Kada govorimo o ”ozbiljnoj ženi”, onoj koju definišemo rečju intelektualka, odmah se jave brojna očekivanja. Ljudi zamišljaju kako ona treba da izgleda, kako da se ponaša, kakav stav da zauzme, kakvom energijom da zrači. Iz nekog razloga uglavnom je vide kao ženu svedenog izgleda (čitajte: ne preterano doteranu) koja nije sklona samoljublju. Ukoliko ona ne […] The post Smemo li da volimo modu ako želimo da nas shvate ozbiljno? first appeared on Branas Divine World.\nPrethodni post Sedam TEDx inspirativnih govora iz Srbije za koje verovatno niste znali\nSledeći post Decenija BDW-a: Dobro došli u novo poglavlje\nLierac ampule sa vitaminom C


UOČI POSJETE MIJANMARU: Papu savjetovali da ne koristi riječ "Rohinja" - GlobalCir\nVodeće ličnosti u Rimokatoličkoj crkvi i međunarodnoj politici savjetovale su papi Franji da izbjegava korištenje riječi “Rohinja” tokom posjete Mijanmaru zbog političke osjetljivosti, ali organizacije za zaštitu ljudskih prava traže da se on pridržava međunarodnog zakona o samoodređenju.\nVećinski budistički Mijanmar odbacuje termin “Rohinja” i ne priznaje ovaj narod kao državljane niti kao etničku grupu s vlastitim pravima, piše Reuters.\nUoči papine posjete Mijanmaru i Bangladešu, koja će biti održana od 27. novembra do 2. decembra, nekoliko visokopozicioniranih ličnosti, uključujući bivšeg generalnog sekretara UN-a Kofija Anana (Annan) i mijanmarskog kardinala Čarlsa Maung Boa (Charles), sugerirale su da on ne bi trebao koristiti termin “Rohinja”.\nPapa, manje predvidljiva ličnost od svog prethodnika, već je koristio termin “Rohinja”, te taj termin obilato koriste međunarodne institucije poput UN-a i vlade država poput SAD.\nIz Vatikana, iz kojeg obično ne daju komentare na papinske govore uoči posjeta, nisu željeli odgovoriti da li bi Franjo mogao poslušati ove savjete i umjesto “Rohinja” koristiti termin “muslimani u državi Rakhine”.\nPapa Franjo, aktivan borac za ljudska prava i migrante, ranije ove godine govorio je o “progonu naših Rohinja braće i sestara” i stao je u zaštitu njihovog prava da “žive u skladu sa svojom kulturom i muslimanskom vjerom”.


Novak pobedio Mareja u finalu, ali je Endi povećao prednost na ATP listi :: Sportal\nNovak pobedio Mareja u finalu, ali je Endi povećao prednost na ATP listi\nDarko Nikolić - Vest objavljena: 09:11 - 09.01.2017\nNa najnovijoj rang listi Asocijacije teniskih profesionalaca, Endi Marej je uvećao bodovnu prednost u odnosu na Novaka Đokovića u odnosu na prošlu sedmicu.\nIako je srpski teniser savladao škotskog u finalu turnira u Dohi, i to u izuzetno uzbudljivom meču, Novak je, zapravo, ostao na istom bodovnom stanju jer je "samo" odbranio titulu. A Marej, koji minule sezone nije ni učestvovao na nadmetanju u Kataru, ulaskom u finale uvećao je svoj bodovni saldo za 150 bodova.\nZato, umesto dosadašnjih 630 bodova razlike, Endi sa svojih 12.560 od ovog ponedeljka ima 780 više od Novaka, koji je ostao na 11.780.\nA dok je među desetoricom najboljih došlo do jedne "zamene mesta", imajući u vidu da je Gael Monfis smenio Marina Čilića sa šeste pozicije, napredovali su i pojedini srpski teniseri.\nViktor Troicki je ostao "prvi naš pratilac" Novaka Đokovića, jer je i dalje 29. na planeti, Dušan Lajović je skokom od jednog mesta stigao do 92, a veliki napredak ostvario je Janko Tipsarević. On je titulom u Bangkoku napredovao sa 144. mesta na 118. Odličnu nedelju za sobom imao je i Nikola Milojević, koji je plasmanom u finale čelendžera u Numei uspeo da sa 238. dođe do 202. pozicije na svetskoj rang listi.\n1. (1) Endi Marej (Britanija) 12.560 bodova\n3. (3) Miloš Raonić (Kanada) 5.290\n4. (4) Stan Vavrinka (Švajcarska) 5.155\n5. (5) Kei Nišikori (Japan) 5.010\n6. (7) Gael Monfis (Francuska) 3.625\n7. (6) Marin Čilić (Hrvatska) 3.605\n9. (9) Rafael Nadal (Španija) 3.195\n29. (29) Viktor Troicki 1.385 bodova\n92. (93) Dušan Lajović 627\n118. (144) Janko Tipsarević 503\n186. (185) Laslo Đere 309\n200. (199) Marko Tepavac 278\n202. (238) Nikola Milojević 272\n203. (202) Miljan Zekić 271\n216. (224) Peđa Krstin 250\n233. (234) Filip Krajinović 223\n802. (802) Miomir Kecmanović 17 bodova\nTenis Novak Đoković Endi Marej ATP lista Nikola Milojević Janko Tipsarević


Tradicionalna manifestacije Odbrana BiH “Igman 2020”: Ostani kući i posvjedoči! - Federalno ministarstvo boraca i invalida odbrambeno-oslobodilačkog rata\nTradicionalna manifestacije Odbrana BiH “Igman 2020”: Ostani kući i posvjedoči!\nSarajevo, 15.07.2020. godine: Danas je u multimedijalnoj sali Memorijalnog centra Kovači održana sjednica Organizacionog odbora tradicionalne manifestacije Odbrana BiH “Igman 2020”, na kojoj je donesena odluka da će ovogodišnja manifestacija biti održana, ali u dosta reduciranom formatu s obzirom na pogoršanje situacije u vezi sa pandemijom koronavirusa.\n– Situacija sa pandemijom, kao i procjena epidemiološkog rizika animirala je JU Zavod za javno zdravstvo KS na uvođenje novih mjera koje limitiraju broj ljudi u zatvorenom na 50, dok je na otvorenom predviđeno da broj ljudi grupisanih na jednom mjestu ne može biti viši od 100. Dvadeseta po redu manifestacija Odbrana BiH Igman, počet će u srijedu, 5. augusta press konferencijom, a ceremonija otvaranja manifestacije planirana je za četvrtak 6. august. Džumma namazom i dovom za domovinu u petak, 7. augusta ovogodišnji centralni dio programa bit će zatvoren, rekao nam je Irfan Gazdić iz Pododbora za marketing i informisanje manifestacije Odbrana “BiH Igman 2020”.\nI ove godine će biti organizovani i počasni i protokolarni poslovi koji podrazumijevaju obilaske grobalja šehida i poginulih branitelja, kao i vjerske obrede. Misa zadušnica, parastos i hatma dova za poginule branitelje ARBiH i MUP-a RBiH bit će održani u skladu sa preporukama Kriznog štaba.\n– Što se tiče kulturnog segmenta manifestacije, ono što je sigurno jeste da ove godine neće biti sadržaja na lokalitetu Velikog polja na planini Igman kako je to do sada bila tradicija, te će se sadržaji kulturnog tipa održati na lokalitetu Memorijalnog centra Kovači, u četvrtak 6. augusta na dan otvaranja manifestacije uz striktno poštivanje naredbi Kriznog štaba. Dogovoreno je i da tradicionalni slogan manifestacije “Dođi i posvjedoči” bude prilagođen trenutnoj epidemiološkoj i pandemiološkoj situaciji te će glasiti “Ostani kući, i posvjedoči”, s tim što u vizualizacijskom smislu riječ “dođi” neće biti zamijenjena nego blago prekrižena, kao privremeno, zaključio je Gazdić.\nPodrška Memorijalnom centru Srebrenica-Potočari\nMinistar Bukvarević i Koordinacija boračkih saveza i organizacija FBiH dali podršku Aliji Tabakoviću\nObilježena 27. godišnjica deblokade Mostara i godišnjica pogibije heroja Midhada Hujdura Hujke\nU sarajevskom naselju Bistrik otkrivena spomen-ploča zlatnom ljiljanu Enveru Eni Šakiću\nPotpisani ugovori za podršku boračkoj populaciji


SAP beleži rast prihoda od klauda › Made-in-Germany.rs\nNemačka kompanija SAP je objavila rezultate svog poslovanja za treće tromesečje ove godine, po kojima prihod od klauda ostvaruje sve veći udeo u finansijskom rezultatu.\nU saopštenju kompanije se navodi da su klaud rešenja obuhvatala 14 posto od ukupnog prihoda SAP-a, koji je u trećem kvartalu ove godine bio na nivou od 5,37 milijardi eura, što predstavlja rast učešća klauda od 2 posto u odnosu na isti period prošle godine.\nOperativna dobit najveće evropske softverske kompanije i treće po veličini u svetu, pala je u ovom periodu za 9 posto, sa 1,2 na 1,1 milijardu dolara, zbog rasta troškova kompenzacije nakon snažnog rasta cene akcija SAP-a u trećem kvartalu.\n„U trećem kvartalu naši rezultati su bili u skladu sa trendom iz prethodnog perioda. Približavamo se svim metama koje smo sebi zadali početkom godine. Analizirajući trenutnu situaciju uvereni smo da ćemo imati još jedan veoma uspešan četvrti kvartal“, izjavio je Luka Mucić, finansijski direktor SAP-a, navodi se u saopštenju.\nPrihodi SAP-a porasli za 8 posto\nCloud tehnologija podigla dobit SAP-a\nOd MiG na 06/11/2016 / Finansije, Informatika, Investicije, Proizvodnja, Tehnologija, Usluge / Ostavite komentar\nNemački niskotarifni „Flixbus“ dolazi u Srbiju


Dženifer Aniston se za 51. rođendan pohvalila fotografijama na kojima je samo u čizmama i jakni (FOTO)\n12/02/2020 | 11:15\nJedna od trenutno najpoznatijih žena i glumica na svetu Dženifer Aniston proslavila je 51. rođendan 11. februara. Osim što je dobila na hiljade i hiljade čestitki iz svih krajeva sveta, dobila je još više komplimenata za fizički izgled.\nNaime, Dženifer je nedavno, zajedno sa koleginicom Sandrom Bulok, dala intervju za Interview Magazine, koji je povodom njenog rođendana objavio taj intervju, ali u centru pažnje našle su se fotografije.\n“Hvala, Interview Magazine, za ovo rođendansko iznenađenje. Nisam imala pojma da će ovo danas izaći. Osećam se ponosno i počašćeno. Hvala timu Interview Magazine-a što slavite žene u svim godinama života. Ispada da je broj 51 poprilično zabavan”, napisala je Dženifer na svom instagram profilu.\nFotografija na kojoj pozira u crnoj izrezanoj haljini koja joj otkriva veći deo stomaka, lice s minimalno šminke i ona na kojoj nosi samo crni donji veš, kožnu jaknu i crne čizme raspametile su njene obožavatelje.\nU intervjuu koji će sigurno ući u istoriju Dženifer i Sandra dotakle su se brojnih tema, između ostalog i veze sa istim momkom, glumcem Tejtom Donovanom, koga su upoznale 90-ih godina na jednoj žurki nakon dodele Zlatnog globusa.\nEvo i slika sa zvaničnog Instagram profila magazina Interview:


NACRT ZAKONA O RODNOJ RAVNOPRAVNOSTI ĆE USKORO BITI USVOJEN I UVRŠTEN U SKUPŠTINSKU PROCEDURU: Nacrt predviđa uključivanje većeg broja žena u politički i javni život, njihovo ekonomsko osnaživanje, bolju zaštitu na radu usled odsustva zbog trudnoće i roditeljstva, unapređenje reproduktivnog zdravlja žena (posebno žena na selu, samohranih majki i žena sa invaliditetom), kao i borbu protiv nasilja\nPotpredsednik Vlade Republike Srbije i predsednik Koordinacionog tela za rodnu ravnopravnost Zorana Mihajlović izjavila je da je Nacrt zakona o rodnoj ravnopravnosti spreman, i da se očekuje njegovo usvajanje na Vladi i upućivanje u redovnu skupštinsku proceduru.\nMihajlović je, nakon sastanka sa direktorom Agencije UN za rodnu ravnopravnost i osnaživanje žena u Srbiji (UN Women) Milanom Rikanović, istakla da se na izradi pomenutog zakona, krovnog u ovoj oblasti, ozbiljno i predano radilo duže od dve godine, i da je njegovo usvajanje deo Akcionog plana za pregovaračko Poglavlje 23.\nOna je rekla da je nakon konsultacija sa svim relevantnim akterima, uključujući civilni sektor i stručnu javnost, krajnje vreme da zakon bude usvojen.\nUnapređenje rodne ravnopravnosti i uključivanje žena u politički, ekonomski i društveni život zemlje odgovornost je čitavog društva, i zato smo u izradi zakona konsultovali sve relevantne institucije i organizacije, navela je Mihajlović.\nOvaj zakon je važan jer Srbiju svrstava u red modernih evropskih država, istakla je ona i potvrdila da je samo još korak od njegovog usvajanja.\nNacrt zakona, kako je naglasila, koji između ostalog predviđa uključivanje većeg broja žena u politički i javni život, ekonomsko osnaživanje žena, bolju zaštitu na radu usled odsustva zbog trudnoće i roditeljstva, unapređenje reproduktivnog zdravlja žena, posebno žena na selu, samohranih majki i žena sa invaliditetom, kao i borbu protiv nasilja, pozitivno je ocenjen od strane 24 institucije, i čeka se još mišljenje samo dva ministarstva.\nIzvor: Press služba Vlade Republike Srbije, 21.08.2017.


Prekogranična saradnja Bugarska-Srbija - Vesti RTV Sokobanja\nPrekogranična saradnja Bugarska-Srbija:: OTKS Sokobanja je u okviru drugog poziva prekogranične saradnje Bugarska – Srbija, u okviru IPA fonda, aplicirala sa dva projekta\n06.03.2012. VEST – Drugi poziv\nOTKS Sokobanja je u okviru drugog poziva prekogranične saradnje Bugarska – Srbija, u okviru IPA fonda, aplicirala sa dva projekta. U prvom projektu "Tradicija, priroda i kultura – sličnosti i razlikosti koje nas povezuju" koji se odnosi na opremanje Letnje pozornice Vrelo OTKS je vodeći partner, a prekogranični partner je Lokalna inicijativa iz Vršeca. Drugi projekat odnosi se na opremanje bioskopa Moravica, za koji bi partner bio Turistički savez opštine Ćustendil iz Bugarske. Procedura je u toku, a do kraja prve polovine godine znaće se da li će projekti biti prihvaćeni. Dostupnost fonova EU je od velikog značaja za razvoj cele naše zemlje, a posebno za razvoj Sokobanje kao turističkog mesta.


Čačak - Sportski ribolov 2012 - Savez distrofičara Srbije\n45. republičko prvenstvo u šahu za osobe sa…\nNedelja borbe protiv distrofije – završni događaj u…\nNedelja borbe protiv distrofije – zajedno gradimo bolju…\nNedelja borbe protiv distrofije 2021. god.\nHome\tAktivnosti članica\tČačak – Sportski ribolov 2012\nby savez September 12, 2012\nautor savez September 12, 2012\nU organizaciji Udruženja distrofičara Moravičkog okruga – Čačak u utorak 11. septembra 2012. godine, na Žičkom jezeru kod Kraljeva, održano je međuregionalno takmičenje u sportskom ribolovu za osobe sa distrofijom. Na takmičenju je učestvovalo 13 ekipa iz deset okruga, sa ukupno 26 takmičara-ki.\nPo izuzetno jakom vetru, za tri takmičarska sata, postignuti su skromni rezultati. Ukupan ulov ribe iznosio je 25.860 grama.\nNajbolji rezultat je ostvario Savić Zoran iz udruženja Užice (ulov 3.520 grama), čime je stekao titulu „Majstor staze“.\nNajbolji plasman ostvarila je ekipa Paraćina sa 3 sektorska plasmana i ukupnim ulovom od 3.830 grama.\nNajveći ulov je ostvarila ekipa iz Užica (4.770 grama), ali sa 5 sektorskih plasmana zauzela je drugo mesto na tabeli.\nZa treće mesto na tabeli borile su se prve ekipe Smedereva i Kraljeva sa ostvarenih 8 sektorskih plasmana. Treće mesto pripalo je ekipi Kraljevo I zbog većeg ulova koji je iznosio 3.040 grama u odnosu na ekipu Smederevo I koja je ulovila 2.830 grama. Zanimljivo je da su ekipu Smederevo I sačinjavale dve dame, koje su ostvarenim rezultatom pokazale da mogu ravnopravno da se takmiče sa muškim ekipama.\n[icon_link icon=”download” link=”https://www.distrofija.rs/wp-content/uploads/2012/09/bilten-ribolov-cacak-2012.pdf” target=”_blank” title=”Bilten Ribolov Čačak 2012″]Bilten Ribolov Čačak 2012[/icon_link]\nČačak – Sportski ribolov\n„Evropski put je naš put“\n45. republičko prvenstvo u šahu za osobe sa distrofijom\nNedelja borbe protiv distrofije – završni događaj u Užicu\nKraljevo – Takmičenje u sportskom ribolovu “Žiča...\nKruševac – Edukativna radionica “Izrada predmeta od...


NSinfo: Niče Liman 5 - U Depresiji soliteri, kružni tokovi, sportski park (VIDEO)\nprema predlogu gradskih urbanista, postaće stambeni kompleks sa soliterima od devet etaža.\nSeverni i južni deo Depresije biće zelene površine, od čega će ona koja je bliža Bulevaru Evrope i Ulici Heroja Pinkija biti sportski park sa podzemnom garažom. Na prostoru Depresije, koji je sada uglavnom zemljište u vlasništvu Grada ili Vojske Srbije, biće izgrađeni soliteri od devet etaža (osam spratova). Ono što je izvesno je da će Grad vrlo brzo po usvajanju plana prostor Depresije ponuditi investitorima koji su, kako se nezvanično može čuti, već dugo zainteresovani za njega. Među njima se pominje preduzeće Galens koje je još prošle godine objavilo video sa najavom novog stambenog kompleksa koji u sebi ima naziv "Liman", prenosi 021.rs.\n... kej, liman, nekretnine, Novi Sad, telep, video


Nakon teksta o NASILNOM INSPEKTORU oglasio se i MUP: Poziv građanima da slučaj prijave policiji\nNakon što je Srpskainfo pisala o inspektoru MUP RS koji napada decu u banjalučkom naselju Starčevica jer se igraju, oglasio se i MUP Republike Srpske.\nNavode da policija nakon objavljivanja teksta obavlja određene provere sa ciljem utvrđivanja osnovanosti objavljene informacije, kao i identifikacije učesnika događaja, a pozvali su oštećene da se lično obrate na besplatan broj telefona 122 ili u nadležnu policijsku stanicu.\nOdgovor MUP prenosimo u celosti:\n“Povodom dopisa koji ste 18. septembra 2019. dostavili na internet adresu Policijske uprave Banjaluka, obaveštavamo Vas da je na osnovu izvršenih provera u mesno nadležnoj policijskoj stanici Policijske uprave Banjaluka utvrđeno da u prethodnom periodu nije bilo zaprimljenih prijava o nasilničkom ponašanju policijskih službenika Ministarstva unutrašnjih poslova Republike Srpske prema deci u banjolučkom naselju Starčevica.\nNa osnovu teksta koji je, 18.09.2019, objavljen na portpalu Srpskainfo, pod naslovom „DJECA U STRAHU Pripadnik MUP RS autom nasrće na mališane i govori im da su majmuni”, čiji ste autor, policijski službenici vrše određene provere sa ciljem utvrđivanja osnovanosti objavljene informacije, kao i identifikacije učesnika događaja.\nUkoliko se utvrdi bilo kakvo ponašanje koje je suprotno zakonu, prema identifikovanom/im policijskom/im službeniku/cima pored dostavljanja izveštaja nadležnim organima biće preduzete i mere na sankcionisanju po propisima Ministarstva unutrašnjih poslova Republike Srpske", piše Srpskainfo.


Britanija: Novi ministar odbrane Gavin Vilijamson - Dnevni list Danas\nPočetna » Novo » Svet » Britanija: Novi ministar odbrane Gavin Vilijamson\nGavin Vilijamson, dosadašnji „glavni bič“ Konzervativne partije u Donjem domu britanskog Parlamenta, imenovan je danas za novog ministra odbrane pošto je Majkl Falon u juče podneo ostavku. Premijerka Tereza Mej brzo je pronašla zamenu Falonu koji se povukao zbog svog „ponašanja u prošlosti“, prenose britanski mediji. Objavljujući ostavku, Falon je rekao da njegovo ponašanje „nije […]\n0Piše: M. Mitrović 02. novembra 2017. 16.59\nGavin Vilijamson, dosadašnji „glavni bič“ Konzervativne partije u Donjem domu britanskog Parlamenta, imenovan je danas za novog ministra odbrane pošto je Majkl Falon u juče podneo ostavku.\nPremijerka Tereza Mej brzo je pronašla zamenu Falonu koji se povukao zbog svog „ponašanja u prošlosti“, prenose britanski mediji. Objavljujući ostavku, Falon je rekao da njegovo ponašanje „nije ispunilo“ zahtevane standarde. Falon je, naime, tokom jedne večere pre petnaest godina položio ruku na kolena novinarke DŽulije Hartli-Bruer. Zanimljivo je da se ona, kako prenose mediji, nije pridružila velikom broju ljudi koji su kritikovali Falona, već je izjavila da joj „incident“ nije smetao – iako se prisetila da je Falonu tada „smireno i ljubazno objasnila da će ga puknuti u facu ako to ponovo uradi“.\n„Mala rekonstrukcija vlade“, navodi Bi-Bi-Si, sprovedena je pošto su u Parlamentu „otkrivene tvrdnje o seksualnom uznemiravanju“.\n„Ako se dogodila zbog afere kolena, jer mi je dirao kolena pre 15 godina, što za mene danas nije tema, to je najluđa, najapsurdnija i najsmešnija ostavka ministra ikada“, rekla je Hartli-Bruer za Skaj njuz. Ona je rekla da „nema problema“ sa ser Majklom i da je „neverovatno šokirana“ zbog njegove ostavke.\nNavela je i da mu je poslala poruku pošto je dao ostavku, ali da nije odgovorio. „Ne mislim da se time više treba baviti. Ne želim da živim u sterilnom svetu u kojem bilo kakva interakcija između muškaraca i žena može dovesti do toga da oni sledećeg jutra budu prisiljeni da napuste posao“, rekla je Hartli-Bruer.\nFalon je britanskom javnom servisu rekao da „ono što je bilo prihvatljivo pre petnaest, deset godina sada jasno nije“. „Nije u redu da ostanem ministar odbrane“, rekao je on objavljujući u sredu ostavku. „Parlament sada treba da se okrene sebi, a premijerka je vrlo jasno stavila do znanja da ponašanje treba da bude popravljeno, a osoblje Vestminstera zaštićeno od bilo kakvih pojedinih navoda o uznemiravanju“, rekao je Falon.\nUpitan da li je mislio da treba da se izvini ser Majk je rekao: „Mislim da sada svi moramo da gledamo u prošlost, uvek postoje stvari zbog kojih zažalite, zbog kojih bi sada postupili drugačije.“\nministarLondon, Velika Britanija


Počela izgradnja “zelene garaže” u Kragujevcu – INFO PLUS\nHome > Društvo > Počela izgradnja “zelene garaže” u Kragujevcu\nGradonačelnik Kragujevca Radomir Nikolić i direktor JKP Šumadija Nemanja Dimitrijević položili su kamen temeljac za izgradnju prve nadzemne višeetažne blokovske garaže, na prostoru nekadašnjeg parkinga između ulica Kneza Miloša i Branka Radičevića. Objekat za čiju je izgradnju JKP Šumadija opredelila 360 miliona dinara, imaće suteren, prizemlje i pet spratova koji će moći da prime 200 vozila. Posle Beograda, to je prva tzv. „zelena garaža“ koja će biti urađena u skladu sa zahtevima održivog razvoja i ekološkim trendovima.\nOvo naselje dobiće lepu zgradu, koja će svojim izgledom oplemeniti taj prostor. Na krovu objekta pored solarnih panela koji će proizvoditi energiju za rad garaže, nalaziće se i zelena površina.\n“Rok za završetak radova, koje izvodi konzoricijum firmi Strabag Beograd i Strabag Austrija, je 210 radnih dana, odnosno 31. avgust 2020. godine,” rekao je Dimitrijević i dodao: “ Nakon završetka prve garaže očekujemo podršku grada za izgradnju tri nove nadzemne garaže koje će u značajnoj meri doprineti rešenju problema parkiranja u našem gradu. Ovo je samo početak investicionog ciklusa,“ ističe Nemanja Dimitrijević i podseća da će uskoro biti raspisan i tender za rekonstrukciju Zelene pijace, 100 autobuskih stajališta i uređenje grobalja.\n“Stacionarni saobraćaj, odnosno potrebu građana za parking mestima, rešavaćemo izgradnjom ovakvih garaža i zbog toga planiramo da izgradimo još tri, uglavnom na prilazima gradskom jezgru, kod Zastavinog solitera, iza Gradske uprave i na Trgu kod fontane. Ovo je, nakon ulaganja u mehanizaciju JKP Šumadije, najveći projekat do sada od smene vlasti. Od ovog projekta mnogo očekujemo u svakom smislu i verujemo da ćemo vrlo brzo započeti i veće investicije od ove. Ponosni smo na to da smo uspeli grad i gradska preduzeća finansijski da stavimo na noge, da možemo da uđemo u ovakve investicije,” rekao je gradonačelnik Kragujevca Radomir Nikolić.


Situaciju su ozbiljno zakuvali turski mediji, koji sada tvrde da je Fenerbahče ponudio srpskom stručnjaku neverovatnu sumu novca i ugovor po kojem bi zarađivao čak 1.650.000 evra godišnje.\nPodsetimo, prema pisanju "Hurijeta", Željko Obradović bi na kraju sezone mogao da sedne na klupu Barselone, odakle bi pravo u zasluženu penziju otišao Svetislav Pešić. U tom slučaju, novi trener Fenerbahčea postao bi Šarunas Jasikevičijus, strateg Žalgirisa.\nIsti izvor podseća da Obraviću ističe ugovor sa Fenerbahčeom ovog leta, a s obzirom na to da sezona do trenutka kada je prekinuta usled pandemije korona virusa, nije išla po planovima Žoca, ali i uprave kluba.\nIpak, izgleda da čelnici istanbulske ekipe imaju potpuno poverenje u najtrofejnijeg evropskog trenera, koji je u ekipu stigao 2013, a 2017. godine doneo prvu titulu prvaka Evrope u istoriji kluba.\nTrofejni trener je sa čak pet različitih klubova osvajao Evroligu, a najveći uspeh ostvario je kao trener Panatinaikosa sa kojim se pet puta peo na krov Evrope. Novi klub svakako bi predstavljao nov izazov, a ostaje nam da sačekamo odluku Obradovića.\nOn je pre dve nedelje stigao iz Istanbula u Beograd kako bi dok traje pandemija korona virusa boravio u Srbiji. Iz Fenerbahčea su ranije stizale čudne vesti i demanti o zaraženim i nezaraženim članovima, a nijedan od četiri Srbina u turskom velikanu nije bio pozitivan na korona virus.


NVO: Izbori pokazali da je potrebna radikalna izmena političkog sistema - IZBORI - Dnevni list Danas\nPočetna » Politika » IZBORI » NVO: Izbori pokazali da je potrebna radikalna izmena političkog sistema\n2Piše: Beta 29. juna 2020. 13.56\nIzbori 2020, nvo\nVojvođanske NVO: Potrebna radikalna izmena političkog sistema\nRadulović (DJB): Izbori su lažirani, RIK je odbio naše prigovore bez ikakve provere\n30. juna 2020. u 08.10\nTako je. Svaka opština da bira svog poslanika, imenom i prezimenom. Znači, koliko opština toliko i poslanika!\n30. juna 2020. u 08.14\nNa izborima birati predsednika i predsednika vlade. Uloga predsednika u skladu sa sadašnjim ustavom više protokolarna, uz to uz poslanike predsednik je taj koji kontroliše vladu. Predsednik vlade bira ministre i odgovara poslanicima i predsedniku za rad Vlade.


18.11.2020. 08:41 > 19:07\nPodsetimo, fudbalska reprezentacija Srbije večeras će na stadionu "Rajko Mitić" igrati važan meč, koji bi mogao da bude prekretnica na putu naše nacionalne selekcije, ne toliko rezultatska, koliko u smislu određivanja daljeg pravca, ali i selektora koji bi mogao da naredne korake preduzme. Ipak, i pored burnih dana u ovdašnjem reprezentativnom fudbalu, u ovoj utakmici - naši su favoriti. Blagi, ali favoriti.\n"Orlovi" od 20 časova i 45 minuta igraju protiv selekcije Rusije na stadionu Crvene zvezde kako bi sačuvali kakve-takve šanse za opstanak u B grupi Ligi nacija, a prenos ovog duela obezbedila je televizija "Nova S", koju mogu da gledaju samo određene grupe građana, u zavisnosti od kablovskog operatera koji koriste.\nU poslednjih 20 godina naša reprezentacija nije igrala kontinentalno takmičenje, prošle sedmice se za taj crni niz pobrinula i Škotska, pobedom na penale u finalu baraža prethodnog izdanja Lige nacija, pa je ostalo pitanje - da li će Ljubiša Tumbaković nastaviti da radi kao selektor "orlova". Njegov naslednik se sve glasnije pominje, ali ostaje da se vidi šta će u narednim danima odlučiti čelnici Fudbalskog saveza Srbije.\nUsled poraza Rusa u Turskoj, ostale su "mršave" šanse da naši osvoje grupu u kojoj su, a u kojoj zauzimaju poslednje mesto. Srbija posle pet mečeva, a tri remija i dva poraza, ima samo tri boda, no ispred nje su Turska sa šest, te Mađarska i Rusija sa po osam, a ostalo je da svaki tim odigra još po tri utakmice. Teoretski, još je sve moguće, i da naši pohrle ka vrhu, i da prosto opstanu u B diviziji, ali i da se kao poslednjeplasirani vrate u niži rang, "C ligu", u kojoj su i započeli takmičenje na njegovom početku. Š\nOno što je sigurno, to je da će ovaj "prekretnica" meč putem televizije u Srbiji moći da gledaju samo oni koji u svom TV paketu imaju "Nova S" kanal.


Terzić: Pravimo neverovatne rezultate u kontinuitetu\nTanjug 10. decembra 2021. 06:25\nBRAGA – Čestitam igračima, stručnom štabu, treneru Stankoviću, svim zaposlenima u klubu kao i našim navijačima. Svi su dali sve od sebe da Crvena zvezda ostvari još jedan istorijski uspeh, izjavio je generalni direktor FK Crvena zvezda Zvezdan Terzić posle plasmana ekipe u osminu finala Lige Evrope.\n„Zvezda je josa jednom pokazala da je velika, a ovo je nastavak sjajnog niza iz prethodnih sezona kada smo pokazali da smo i više nego konkurentni na evropskom nivou. Najteže u životu je ponavljati uspehe, a mi to uspevamo iz godine u godinu, sada smo napravili možda i najveći uspeh još od 1991. godine kada smo postali evropski i svetski prvaci“, rekao je Terzić za klupski sajt.\nZvezda iz sezone u sezonu pokazuje svu svoju snagu i moć, konstatovao je on.\n„Već petu godinu zaredom igramo grupnu fazu UEFA takmičenja, pobeđujemo bogatije od sebe i rastemo kao klub. Bili smo 210. na UEFA ranking listi kad smo krenuli 2014, a danas smo 35. Napravili smo neverovatne rezultate u kontinuitetu i nastavićemo ovim trendom i dalje. Verujem da su navijači ponosni na ovaj uspeh, sada slavimo, a od sutra se već okrećemo domaćem prvenstvu. Moramo biti šampioni, po peti put zaredom“ poručio je Terzić.


Nemačka - poslanik AfD - Kosovo je Srbija | Mondo Portal\nBeogradu je teško da pregovara sa Prištinom, jer se sa druge strane stola nalaze ratni zločinci i kriminalci, ocenjuje Jens Kestner, poslanik nemačkog Bundestaga iz redova opozicione Alternatve za Nemačku (AfD).\n22.06.2019. | 15:24 29\nIpak, Kestner, kao i njegov stranački kolega Armin-Paul Hampel, smatra da odlaganje samita u Parizu predstavlja lošu vest, jer je, kaže, kosovsko pitanje "top-tema" koja mora da se reši.\n"Odlaganje pariskog samita znači da se spor samo prolognira", kaže Kestner za Tanjug, podsećajući da ni samit u Berlinu nije doneo rezultate.\nArmin-Paul Hampel dodaje da Beograd razmišlja pragmatično i da je usmeren ka pronalaženju rešenja, dok Priština, kako navodi, sve to bojkotuje politikom odbijanja.\nPoslanik Bundestaga i Hampel, predsednik stranačkog spoljnopolitičkog odbora, dolaze iz opozicione nemačke AfD, desničarske, populističke i evroskeptične stranke, koja je osnovana 2013. godine, a već 2017. sa 12,6 odsto osvojenih mandata u Bundestagu bila najveće iznenađenje izbora i pojedinačno treća najjača parlamentarna stranka.\nPoznati po zalaganju za zabranu nošenja burki, u javnosti istupaju i kao zagovornici stava da je Kosovo i dalje deo Srbije.\nNa pitanje da li EU kao posrednik u dijalogu ima dovoljno snage da doprinese rešenju kosovskog pitanja ili je potrebno učešće drugih aktera, Hampel kaže da su i Ujedinjene nacije izgubile uticaj, ali da to važi i za evropske zemlje.\n"Odgovor na kosovsku problematiku se može naći u Vašingtonu, a ne u Parizu, Berlinu, Londonu i jednim delom u Moskvi", kaže Hampel za Tanjug, ali ističe da je to loše za Evropu, ali i za Srbiju.\nAmerikanci slede svoje interese, koji se ne poklapaju sa interesima Srbije, Nemačke pa ni Evrope, dodao je.\n"Probleme koje imamo u Evropi mogli bi bolje da rešimo zajedno na našem kontinentu, nego što bi to uradili iz Amerike ili Rusije", ocenjuje on.\nKestner i Hampel ovih dana su posetili Beograd, a Kestner kaže da je "u Srbiji", odnosno na Kosovu i Metohiji već bio, kao vojnik Bundesvera u nemačkom kontingentu Kfora.\nOn smatra da je rat na Kosovu 1999. bio protivan međunarodnom pravu i da je sve počelo sa "jednom laži o masakru", koje on tada, kaže, nije bio svestan.\n"Tadašnja ratna propaganda Šredera, Fišera i Šarpinga ubedila je nemačku javnost i nemački vojnici su, prvi put posle Drugog svetskog rata, učestvovali u jednom ratu u Evropi", rekao je Kestner, inače član Odbora Bundestaga za odbranu.\nPodsetio je da je nedavno u Bundestagu, u raspravi o produženju mandata Bundesvera na KiM, rekao da AfD to više ne podržava, jer smatra da tamošnji akteri treba da pokažu da mogu da rešavaju probleme.\n"Po mom ličnom mišljenju, Kosovo još pripada Srbiji i deo je Srbije", rekao je poslanik Alternative.\nKestner je naveo da je kao vojnik Kfora upoznao Hašima Tačija, tada u uniformi OVK.\n"Mnogi od njih koji su bili u OVK počinili su ratne zločine i danas sede u vladi, a da nisu odgovarali za to", rekao je on.\nTo, kako je naveo, znači, da Beograd ali i drugi, imaju posla sa "ratnim zločincima, kriminalcima i krijumčarima oružja i droge".\n"Teško je pregovarati sa tim ljudima. Njih treba da zamene, ali to očigledno kosovski Albanci još ne žele. Verujem da je veoma teško za srpsku vladu da vodi razumne pregovore, jer srpska vlada i narod znaju o kakvim osobama se radi", rekao je on.\nOn je ocenio da vlada u Beogradu stalno čini ustupke za razliku od druge strane.\n"Teško je kad jedna strana stalno daje ili je primorana da daje, da bi se postigao izvesni status kvo, dok druga čeka poželjan rezultat", rekao je Kestner.


Право грађана на одбрану државе PORTAL NAŠA SLOBODA - Politika, Društvo, Vaš glas\n24. avgusta 2017. Sloboda\nNa delu je agresivna propaganda koja se sručila na građane naše zemlje sa svih značajnijih medija u pravcu sejanja straha, bespomoćnosti, bezizlaznosti i besperspektivnosti, te lažnog prikazivanja stanje navodne neodložosti i hitnosti, sa ciljem povinovanja naših građana i prihvatanja ideje prekrajanja granica naše države, uz predaju dela državne teritorije tzv. Republici Kosovo\n← MATI MAKARIJA: „Šta Albanci hoće? Palili su naše svetinje, a sada bi da ih čuvaju?!“\nKOLEKTIVNI IMUNITET – od matematičke do političke kategorije →\nVUČIĆ ODMERENO: Amerika je prijatelj koji nam pomaže da se oslobodimo mitova!\n5. novembra 2017. Sloboda Komentari su isključeni na VUČIĆ ODMERENO: Amerika je prijatelj koji nam pomaže da se oslobodimo mitova!\n26. maja 2019. Sloboda 0\nIma li kandidovanje Kandićeve za Nobela veze sa zahtevom EU da se Srbija i „Kosovo“ hitno dogovore?\n18. februara 2018. Sloboda Komentari su isključeni na Ima li kandidovanje Kandićeve za Nobela veze sa zahtevom EU da se Srbija i „Kosovo“ hitno dogovore?


Naslovnica NAJNOVIJE Svijet Amerika ne dozvoljava evakuaciju iz izbegličkog kampa smrti Rukban u Siriji\nRuski Centar za mirenje zaraćenih strana u Siriji optužio je američku stranu da minira izvođenje humanitarne operacije Damaska za spasavanje sirijskih građana iz izbjegličkog kampa Rukbana.\nKako je na brifingu saopštio rukovodilac Centra, general-major Viktor Kupčišin, radi sprječavanja humanitarne katastrofe u izbjegličkom kampu Rukbanu za dobrovoljno i neometano vraćanje privremeno raseljenih lica iz zone u Tanfu u mjesta stalnog boravka uspostavljeni su funkcionalni humanitarni koridor i mobilni prolazni punkt “Džleb”, gdje su poslati autobusi radi formiranje specijalne kolone.\nPrema njegovim riječima, sirijske vlasti su garantovale bezbednost izbeglicama i pojednostavljeni postupak izdavanja dokumenata.\n– Odbijanje američke strane da garantuje bezbjedan izlazak izbeglica iz kampa Rukbana i prolazak kroz zonu dugačku 33 kilometara, koju kontrolišu SAD oko baze u Tanfu, i da osigura njihovo pravo na slobodan povratak kući osuđuje na neuspeh realizaciju najvažnije humanitarne operacije za spasavanje sirijskih građana – naglasio je Kupčišin.\nSirijske vlasti su 1. marta saopštile da su organizovale kolonu autobusa za prevoz izbeglica iz izbegličkog kampa Rukbana, koje se nalazi u području Tanfa. U tom kampu se nalazi oko 50.000 izbjeglica.


Dan online - Regioni: Četiri decenije bez fiskulturne sale - 2018-09-01\nRegioni IZ ODBORA SDP-A UKAZALI NA DUGOGODIŠNJI PROBLEM U OŠ „RADOMIR MITROVIĆ“ Četiri decenije bez fiskulturne sale\nIz beranskog odbora Socijaldemokratske partije juče su pozvali Ministarstvo prosvjete da preduzme odgovarajuće mjere za izgradnju fiskulturne sale u Osnovnoj školi „Radomir Mitrović“, koja broji preko 900 učenika. Podsjetili su da ova škola decenijama radi bez fiskulturne sale i da to predstavlja ozbiljan problem i za učenike i za nastavno osoblje.\n– Osnovna škola „Radomir Mitrović“ počela je sa radom još daleke 1976. godine, ali ni do današnjih dana nije dobila fiskulturnu salu. Zbog toga učenici koji pohađaju ovu školu časove fizičkog vaspitanja održavaju u uslovima neprimjerenim savremenom obrazovanju. Časovi fizičkog se održavaju u učionicama, ili u nekim potpuno neadekvatnim prostorijma ili poligonima. Postavljamo pitanje zašto odgovorni u Ministarstvu prosvjete godinama prećutkuju ovaj problem, izbjegavajući da ga riješe. Zato ih pozivamo da konačno shvate ozbiljnost date situacije i opredijele sredstva za izgradnju fiskulturne sale u okviru OŠ „Radomir Mitrović” – naglasio je predsjednik beranskog odbora SDP-a Mirko Pavićević.


Srušio se Boing 707: Avion promašio pistu i udario u kuću, jedna osoba preživela\nBlic\t14.01.2019 13:53\nKako je saopšteno iz vojske, poginulo "15 od 16 lica koliko je bilo u letelici". Iranski državni mediji javili su ranije da je u avionu bilo 10 ljudi, a da je izvučeno sedam tela.\n- Teretni avion "Boing 707", koji je prevozio meso iz Biškeka u Kirgiziji, morao je vanredno da sleti na aerodromu Fath jer je jedan od članova posade prebačen u bolnicu - saopštila je iranska vojska.\n"Boing" je leteo iz Biškeka, prestonice Kirgistana, a srušio se tokom prilaza aerodromu Karadž istočno od Teherana.\nLokalni "Fars njuz" objavio je da je "Boing" promašio pistu i udario u kuću, dok RT piše da se letelica raspala na pola nakon udara, a potom i zapalila.\nIranske službe za vanredne situacije saopštile su da je avion pogodio stambeno područje u blizini Safadašta, malog grada u provinciji Teheran.\nRazlog pada aviona nije poznat, a pretpostavlja se da su loši vremenski uslovi doveli do nesreće.


Alkaloid zabeležio 11% rasta konsolidovanog neto profita - Biznis i Finansije\nHome\tVestiEkonomija\tAlkaloid zabeležio 11% rasta konsolidovanog neto profita\nby bifadmin 31. jula 2017.\nU periodu januar–jun, ukupna konsolidovana prodaja kompaniej Alkaloid dostigla je 73,9 miliona evra – što je povećanje od 9% u odnosu na isti period prošle godine. Konsolidovani prihodi od prodaje na domaćem tržištu porasli su za 7%, dok je ukupan konsolidovani izvoz kompanije povećan za 10%. Od ukupne konsolidovane prodaje, 39% realizovano je na domaćem tržištu, dok strana tržišta čine 61%.\nPodelom po regionima, zemlje Jugoistočne Evrope čine 32% od prodaje, Rusija i ZND – 7%, 21% od prodaje realizovano je u zemljama Zapadne Evrope (EU i EFTA), dok druga tržišta čine 1%. Najveći rast na izvoznim tržištima je zabeležen u sledećim zemljama: u Velikoj Britaniji prodaja je dostigla 2,1 miliona evra, dok u Mađarskoj iznosi 0,2 miliona evra – u obe zemlje je zabeležen 18 puta veći rast u poređenju sa istim periodom prošle godine. Rast prodaje zabeležen je i na sledećim izvoznim tržištima: Rusija – 24%, Rumunija – 52%, Slovenija – 24%, Ukraina – 33%, Crna Gora – 17% itd.\nUkupna konsolidovana prodaja po grupi proizvoda pokazuje da su najbolje prodavani proizvodi iz segmenta farmacije – 84%, i to OTC – 21%, kardiovaskularni proizvodi – 16%, antibiotici – 14%, neurološki – 13%, itd. Hemija, kozmetika, botanički segment čine 16% od ukupne konsolidovane prodaje, ili preciznije hemija – 3%, kozmetika – 10% i botanika – 3%.\nKonsolidovana zarada pre odbijanja kamata, poreza i amortizacije (EBITDA), koja je dostigla 10,9 miliona evra, beleži rast od 12%, dok je neto konsolidovani profit u iznosu od 5,9 miliona evra, povećan za 11%.\nUkupne investicije u dugoročnu imovinu za period januar – jun 2017. iznosile su 5,3 miliona evra.


REKLAMNI MATERIJAL I PDV - Biljana Trifunović\nREKLAMNI MATERIJAL I PDV\nU opštoj borbi kako pridobiti novog gospodina kupca, firme su prinudene da se na razne nacine predstavljaju i osmišljavaju maštovite akcije. Postalo je uobicajeno da se dele besplatni reklamni uzorci, reklamni materijal ili plati jedan a da se pri tome dobiju dva proizvoda.\nRukovodstvo firme od službe marketinga ocekuje maštovitost i akciju koja ce privuci nove i zadržati postojece kupce, I u te svrhe ulaže znacajne sume novca. Nasuprot ovoj od racunovodstvene službe se ocekuje da vodi racuna o svakom dinaru. Iz tog razloga, neophodna je tesna saradnja ne samo ove dve službe u okviru firme, vec izmedu svih organizacionih delova neophodna je saradnja i pravovremeno prenošenje informacija, kako ne bi došlo do grešaka i propusta.